“Anak Kita Bukan Robot. Mereka Juga Ada Perasaan.” Bila Anak Masih Menangis Pergi Sekolah, Ini Sebabnya

Kenapa Anak Saya Masih Menangis Pergi Sekolah ya?
Sebenarnya ada banyak sebab. Dan hanya kita sebagai ibu bapa yang kenal anak kita.

Wafa ni sama macam budak lain yang mood turun naik. Lagi pula kami berada di tempat yang sama, sukar juga nak fahamkan dia – tak boleh masuk ofis Ummi.

3 benda yang buat dia suka sangat pergi sekolah dan semangat pergi sekolah.

1. Sebab dapat naik van sekolah

2. Sebab dapat jumpa kawan

3. Sebab si Apek – kucing ni kami jumpa di Masjid Bukit Jelutong. Sekarang jadi kawan baik Wafa. Apek lah yang buat Wafa tak ngantuk sementara tunggu van. Apek lah yang selalu buat Wafa yang nak nangis tak jadi nak nangis. Yang nak merajuk tak jadi merajuk. Yang nak ngamuk tak jadi nak ngamuk.

Cari pencetus anak suka ke sekolah

Kepada sahabat dan followers saya yang masih ada anak yang menangis nak ke sekolah, cuba cari sesuatu yang dapat buat dia happy dan semangat.

Kadang ibu ayah sangka mereka nangis sebab takut cikgu lah, sekolah tak menariklah, silibus simple sangat lah, kawan buat lah… Walhal, nak boost up semangat anak-anak itu melalui banyak cara. Dan penyebab anak menangis pun boleh jadi sebab dari rumah contohnya tidur lambat tapi kena bangun cepat. Mak ayah cuti tapi dia kena sekolah dan pelbagai lagi sebab musabab lain.

Anak pun macam kita juga. Nak semangat pegi keje, kita nak tukar handbag baru lah, nak boost up semangat nak pegi cuti dulu lah, nak pakai lawa-lawa, nak ada kawan sekepala lah.. Betul tak kawan-kawan

Anak kita bukan robot. Mereka juga ada perasan.

Kadang sedih kadang tak semangat kadang boring kadang jemu.. Macam kita juga.

Semoga kita sentiasa bersikap adil kepada anak kita.

*jika anak berhadapan kes serius seperti buli dan penderaan misalnya ini perlukan pendekatan lain ya ibu-ibu. Yang saya kongsikan adalah fasa biasa yang berlaku kepada ramai anak-anak.


“Jangan Ingat Kemas Beg Tu Senang.” Wanita Ini Senarai Barang Bawa Balik Kampung, Semua Ni Penting!

Tidak lama lagi kita akan meraikan hari raya Aidilfitri di kampung bersama ahli keluarga yang lain.

Sudah tentu ada yang tak sabar ingin meraikan hari raya bersama sanak saudara dan ahli keluarga lain.

Antara perkara yang paling awal kena buat untuk pulang ke kampung adalah persiapan mengemas beg pakaian dan beg keperluan lain.

Biarpun nampak remeh temeh, tetapi jangan ingat kerja kemas bag ini mudah.  Ini yang ditegaskan oleh seorang wanita, puan Izyan Izdihar Shaarani menerusi perkongsiannya di facebook.

Jangan kau pertikai apa bini kau buat.  Jangan ingat kemas beg tu senang. Walaupun kemas beg tu like kemas BEG je, tapi ia merupakan task paling mencabar bagi seorang isteri.

Dia perlu fikiran yang tenang, mood yang stabil, fokus yang bertumpu dan masa yang optimum untuk lakukan task tu dengan baik.

Jangan kau fikir semua baju adalah BAJU.

Baju ni ada banyak jenis baju.

Baju balik kampung.
Baju untuk masak di malam raya.
Baju pagi raya.
Baju ke dapur pada hari raya.
Baju berjalan ke rumah saudara.
Baju casual di malam hari pada hari raya.

Tu baru kategori baju isteri tu sendiri.
Belum masuk tudung.
Tudung jangan kau ingat satu jenis je.
Ada tudung sarung untuk ke dapur.
Ada shawl nak pakai pagi raya.
Ada tudung bawal nak match dengan baju casual.
Inner tudung.
Anak tudung.
Pin tudung.

Pin ni pun ada banyak kelas.
Pin kat telinga kena tajam.
Pin kat dagu kene kecik.
Pin kat bahu kena besar sikit.
Pin kat baju kebaya kena besar gedabak.
Pin baju biasa tu pun kena ada takut kain longgar

JENIS-JENIS BAJU

Belum baju anak. Uiii..tu lagi banyak jenis.

Baju raya. Baju bila dah tengah hari. Baju tidur.
Baju ganti kalau baju raya dah comot.
Baju kalau tido dalam aircond.
Baju untuk turn tidur rumah yang takde aircond.
Baju berlubang, baju takde lubang.

Tu kalau seorang anak. Kalau ada 5?6?

Suami punya pun dia kena fikirkan jugak. Bukan takat baju melayu je. Butangnya, sampin nya, songkoknya.

Itu baru baju.
Baju tu pulak ada dekat 20 pasang yang dia dah siap iron. Siap congak hari pertama baju ni, hari kedua baju ni. Kalau seminggu kau balik kampung, ha memang nak roboh lah handle tangan kat ceiling kereta tu dia sangkut. Silap aribulan boleh melengkung bumbung kereta.

Belum dia nak bawa balik kipas, tilam, bantal selimut, extension, ubat nyamuk letrik dan segala keperluan alat tidur agar tidur suami dan anak anak lena.

Iron pun dia bawak weh!

Kasut?
Ha..ada kasut raya.
Ada kasut kalau nak pergi pasar kat rumah mak nanti.
Ada kasut kalau nak jalan jauh.
Hmmmmmm

Fuh…tu je..
Tu je?
Belummmmmm…

Kuih raya..kerepek raya..kek lapis..kek coklat…serunding..dodol…

Ha…mandi cemane mandi…
Sabun mak..sabun anak..sabun bapak tak payah. Dia tibai je sabun apa apa yang ada dalam bilik mandi tu karang.

Shampu, ubat gigi, berus gigi, semua tu mesti cukup. Takde nak main sebat je orang lain punya walaupun dalam bilik air rumah mak tu karang ada dekat 10 jenis sabun mandi sebab semua orang bawak sendiri punya

Ha..ok…cukup dah kot. Nak meletup dah pun beg tu ha.

Eh…ada lagi!
Barang mekaaappppp…

Bedak anak, bedak mak, shaver bapak, minyak rambut bapak..deodoran aih semualah… Ketip kuku pun dia bawak.. Cotton bud.. Dan penyepit bulu ketiak pun ada. Entah bila dia ada masa nak proses pun tak tahu

Charger handphone..charger charger..
Tuuuuu kalau dia tak ingat memang takde le bercaj handphone tu karang.

Dan…dan…
Dia siap ada plan kontigensi.
Bawak panadol..minyak angin..blood pressure meter..home thermometer..mopiko..tiger balm..kot anak demam lah..takut anak kene gigit sengkenit lah. Macam macam.

Jarum jahit pun ada..benang..gunting…kot tertetas jahitan kat ketiak ke..tercabut butang baju raya anak ke..

Haaaaa……Ok. Ada dah semua. Fuhh…legaa….
Ok zip beg!

Suami kerjanya apa? Angkat je beg banyak banyak tu susun dalam kereta.
Jangan cakap pape. Angkat.susun.senyum.

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Wanita Ni Share Beberapa Prosedur Yang Dilaluinya Dek Kerana Susah Dapat Anak. Moga Terinspirasi Bagi Yang Sedang Berusaha!

Buat pasangan yang sedang diuji hingga kini masih belum dikurniakan cahayamata walau sudah lama mendirikan rumah tangga, jadikan perkongsian Puan Hazwin Hashim ini mampu menjentik hati bukan sahaja bagi pihak isteri malah pihak suami untuk turut sama-sama melakukan prosedur rawatan.

Alhamdulillah, setelah melalui pelbagai proses rawatan kini Puan Hazwin telah pun dikurniakan seorang anak yang kini berusia 1 tahun 2 bulan. Ayuh kita baca perkongsian penuh daripadanya.

Setahun selepas kahwin sy terus buat rawatan. Sy tak tggu lama utk buat rawatan sbb sy mmg tahu ada masalah berdasarkan period sy yg tak teratur.

Semua idea untuk dapatkan rawatan ini datangnya dari suami. Suami yang banyak support sebab kalau ikut saya dah give up sangat sebab sebelum buat IUI, saya ambil ubat banyak kali cycle juga.

Suami saya yang banyak cari info dan dia yg buat semua appoinment.

NAK BUAT IUI?

Di sini sy akan cerita serba sedikit tentang perjalanan sy demi mendapatkan ‘baby NUHA MEDINA.

Pada awalnya saya sama mcm org lain sentiasa beri alasan untuk mendapatkan rawatan di hukm kerana fikir kena tggu giliran, kos rawatan yg tinggi, leceh la dan macam2 lagi sedangkan semua negative thinking tu datang dari kita sendiri.

Saya dan suami tidak menunggu lama untuk dapatkan rawatan kerana sy sendiri dah agak saya mengalami masalah kerana:
1. Sakit yang teramat sgt ketika period
2. Period yang panjang

Jadi, selepas sy dapat berpindah dari kuching kami terus menjalani rawatan. Mula2 buat rawatan di klinik swasta. Tapi rasa tak serasi dan tak puas hati jadi kami buat keputusan jalani rawatan di hukm.

Partni sy bersyukur sangat dikurniakan kawan2 yang sentiasa bagi sokongan terutama ketika sy ke hospital membuat pemeriksaan. Kelas saya diganti oleh mereka dan sentiasa bertanya perkembangan rawatan saya.

Prosedur Awal

Bagi sesiapa yang nak mula dapatkan rawatan di HUKM(hospital lain sy xpasti sbb hukm ni semi gov) perlu bawa surat rujukan dr mana2 klinik. Disebabkan sy pernah mendapatkan rawatan di klinik swasta,maka sy minta doktor tersebut keluarkan surat rujukan terus.

Lepas tu pergi hukm bahagian O&G (tgkat bawah sekali hujung sebelah kiri) bawa surat tu untuk mendapatkan tarikh rawatan. Seterusnya datang utk temu janji pertama doktor akan tanya macam2 soalan berkaitan dengan kitaran period, masa bersama, cara hidup, pemakanan dan jenis pekerjaan. Datanglah dengan suami supaya kita tak errr err menjawab depan doktor tu ye.

Yang sy suka dengan hospital kerajaan ialah prosedur mereka akan check lelaki dahulu dr segi kualiti sperma. Yelah, kang dah sibuk cucuk2 sana sini n makan ubat berkati2 tgk2 laki yang punya hal kan sakit hati…hehehhe.. sebelum tu sy buat di hospital swasta lgsg tak check suami terus suruh saya makan ubat macam2.

Kemudian, biasanya doktor akan sarankan kita mula dengan mengambil pil clomid bertujuan membanyakkan telur dan meminta kita datang pada waktu ditetapkan untuk scan dan minta kita bersama dengan suami. Biasanya kita diminta guna kaedah ni untuk tiga kali period.

Disahkan Binocornuate uterus & Endometriosis

Disebabkan cubaan dengan clomid sy sememangnya tidak menjadi sy diminta membuat ujian hcg (rasanya betul dah nama ujian ni).ujian ni bertujuan utk tengok tiub sama ada berfungsi atau tidak. Keputusannya, doktor jangkakan sy mengalami binocornuate uterus(uterus dengan hanya satu tiub sahaja di sebelah kanan).yang ni bukan penyakit.tp kecacatan yang dialami semasa proses pembentukan organ semasa dalam kandungan ibu lg.lbh kurang mcm proses pembentukan tu tak sempurna dan doktor sahkan semasa bersalin ceaser.

Masa tu rasa give up juga sebab selain binocornuate uterus ni, sy juga mengalami endometriosis. Pttlah sakit sangat masa period. Sila google sbb panjang lebar sangat nak explain tentang ni.

Suamilah pendorong paling besar sebab dia tak pernah mengalah dan sentiasa beri semangat dan sangat percaya rezeki Allah.

Berat Naik 10kg Sepanjang Terima Rawatan

Ikutkan hati yang dah malas dengan berat badan naik hampir 10kg sepanjang rawatan ni mmg dah tak nak teruskan. Belum masuk sakit kne injection dan buat mcm2 ujian. Mcm tikus makmal pun hado la wooiihhh..kalau nak buat pastikan semangat tu kene ada pada husband n wife. Benda ni susah nak jadi kalau hanya sebelah pihak je yang main peranan.. yang ini serius. Kalau tak, baik tak payah buat. Buang duit dan menyakitkan badan, menghabiskan bogheh jo.

Kes Kena Transfer

Kemudian, lepas habis fasa 1(kaedah makan ubat) tak menjadi, terus kene transfer ke klinik MAC. Sebelah menyebelah dengan O&G tu je pun..bila kes kne transfer situ bermakna doktor pakar lah yang akan tangani kes anda. Maka sy diminta memilih doktor yang akan merawat sy. Ada 4 org semuanya LELAKI okey! Saya pilih Prof Hashim sebab sama nama dengan bapak saya..kikiki

Jadi, sy diminta buat treatment IUI wlpn sy minta buat ivf sbb dua kali gagal IUI di klinik swasta. Prof Hashim tu kata NO. IUI sekali lagi. Saya pun okey saje..so stepnya ialah:

1. Ambil clomid
2. Next datang utk scan bilangan telur dan tahap kematangan.
3. Kalau ok next to IUI procedur terus
4. Tunggu lah sama ada pregnant atau tak

Alhamdulillah saya disahkan mengandung selepas dari prosedur di HUKM tu.

Kos bila dah transfer ke MAC
1. prosedur IUI RM600+-
2. Scan rm70+- sekali scan
3. Ubat- saya macam xingat harga ubat macam clomid tu. Tapi dalam puluhan ringgit je
* kos semasa di klinik O&G percuma. Mungkin sebab sy kakitangan kerajaan yang tu saya xpasti. Kalau kene caj pun rasanya tak mahal sangat. Boleh lah dapatkan keterangan lanjut.
* Pada saya tak lah mahal sangat kos duit kalau nak dibandingkan kos masa yang diperlukan berulang ke hukm tu dengan jalan sesak pagi azab betul. Tp sentiasalah optimis!

Kesimpulannya:
1. Kita merancang allah tentukan. Oleh itu banyakkan berdoa, sedekah dan solat dhuha di samping amalan wajib yang lain.
2. Percaya allah akan bagi rezeki anak tu. Bersangka baik dengan allah tu penting
3. Duit memang tak boleh nak sayang sangat. Sebabnya sy sendiri xnak kira berapa kos rawatan moden ataupun tradisional yang dah dilaburkan.
4. Berjanji utk berusaha menjadi ibu bapa yang baik dengan belajar ilmu parenting sblm mendapat zuriat lagi ni lah harta kita dunia akhirat.
5. Kerjasama suami isteri penting.jangan saling menyalahkan dan harus saling menyokong supaya usaha tak berhenti separuh jalan.rugi oihhh
6. Jangan mengalah selagi ada kaedah untuk dicuba, maka teruskan mencuba.
7. Korban masa n keseronokan.kami tak ada lah nak jalan2 sangat atau beli barang mewah.duit banyak dilaburkan untuk rawatan sama ada moden atau tradisional.
8. Buat baik lah dengan parents especially emak.minta mereka doakan selalu baik mak kandung ataupun mak mentua.

Cukuplah sampai sini je kot sebab ikutkan panjang lagi. Jangan lupa niat dan berdoa untuk susukan anak dengan susu badan sepenuhnya selama dua tahun. Kalau Allah dah suruh tu adalah sebabnya tau! Belajar ilmu parenting sekali dengan ilmu penyusuan. Insyaallah.

Saya doakan semua yang sedang berusaha mendapatkan zuriat akan berjaya insyaallah..insyaallah..insyaallah..


Segarkan Udara Dalam Kereta Dengan Aroma Semulajadi. Buat Sendiri Lagi Menjimatkan!

Umumnya,setiap kereta mesti ada alat penyegar udara untuk pastikan kereta berbau harum.

Pun begitu, selain membeli apa yang ditawarkan di pasaran, kita juga boleh hasilkan sendiri pewangi dan penyegar udara untuk diletakkan di dalam kereta dengan menggunakan bahan yang sedia ada di rumah.

Nak tahu, apa bahan-bahan yang diperlukan jom semak cara mengikut petua yang dikongsikan oleh Ahmad Aizatnur Zakaria di instagramnya ini.

Ini yang perlu dilakukan.

1. Sediakan satu bekas plastik. Saya pakai bekas beli “tau fu fa”.

2. Ambil satu getah gelang. Saya ambil di dapur. Ada banyak.

3. Ambil sehelai kertas tisu di ruang tamu.

3. Satu sudu besar kopi Nescafe.

Sifat kopi memang menghilangkan bau yang kurang enak. Insyallah masalah bau yang kurang enak akan diserap oleh bau kopi yang segar aromanya.

Selain cara ini, ada bayak lagi yang boleh anda lakukan untuk pastika kereta berbau harum.

DAUN PANDAN

Simpulkan beberapa helai daun pandan dan selitkan dibaw bawah kerusi atau jika rajin, hiris daun pandan nipis-nipis dan masukkan ke dalam bekas yang sedikit terbuka penutupnya atau lebih mudah dimasukkan ke dalam uncang kain organza.

KULIT KAYU MANIS

Andai anda gemarkan bau-baun rempah, ada baiknya meletakkan beberapa batang kulit kayu manis, selain beraroma ia juga membantu menghalau lipas. Ini kerana lipas tidak suka dengan bauan tersebut.

LEMON

Sediakan dua hirisan lemon dan letakkan di dalam kereta anda. Buka sedikit tingkapnya supaya ada udara yang masuk untuk bertindak balas. Biarkan sahaja lemon dan hasilkan bau bukan sahaja hilang tetapi juga lebih harum.

LIMAU PURUT

Limau parut juga bertindak seperti lemon. Hiris dan letakkan di dalam kereta anda. Biarkan aromanya meresap pada seluruh kereta anda.

ESEN VANILA

Memilih menggunakan esen vanila juga menjadi pilihan terbaik. Caranya mudah, letakkan beberapa titisan esen vanila di dalam bekas kecil berisi air dan pastikan penutupnya mempunyai lubang kecil agar baunya boleh meresap di segenap ruang kereta.

PELEMBUT FABRIK

Gemarkan bau pelembut fabrik yang harum, oleh itu bancuh pelembut fabrik denga air dan masukkan ke dalam bekas penyembur. Tap kali sebelum memulakan perjalanan, semburkan sedikit aroma tersebut dan hasilnya memang wangi dan menyegarkan.


Jangan Salah Mendidik Anak. Perbetulkan Dengan Berhemah. Ikuti Panduan Ustazah Ini.

Cara mendidik anak yang betul itu penting. Tapi dalam sibuk mendidik anak, kita mungkin terlepas pandang sehingga mendidik dengan cara yang salah.

Jalan salah dalam mendidik anak.. Perbetulkan

1. Pertahankan perkara yang tidak sepatutnya
Backup anak walaupun tahu anak telah melakukan kesalahan. Sanggup bergaduh dan bermasam muka dengan guru, jiran, adik beradik, semata-mata pertahankan anak.
Ibu ayah… Ada setengah perkara, kita perlu menoleh kebelakang untuk belajar sesuatu darinya. Toleh dan lihat cara orang dulu mendidik anak..Sangat relevan sehingga hari ini, tidak ada cacat cela walau zaman sudah berubah. Ambil pengalaman dari orang lama, aturlah kehidupan mengikut keperluan semasa.
Menjadi kesalahan besar jika ibu ayah terlalu manjakan anak sehingga mereka tidak mampu nak berdikari, tidak boleh dinasihat, disentuh, dididik, diberi peringatan dan amaran sedangkan Rasulullah s.a.w pesan, didik anak mesti seimbang antara kasih sayang dan bimbingan.
Selalu sebut nama Allah “Ya Latif” untuk mudahkan urusan mendidik.

2. Sanggup berbohong untuk anak
Selalu sangat kesilapan ini berlaku. Anak tidak dapat hadir ke sekolah kerana ada urusan keluarga tetapi ibu ayah berusaha mendapatkan MC dari doktor untuk buktikan anaknya tidak sihat. Mohon sangat jangan jadikan amalan kerana risau ia menjadi satu doa yang dikabul. Nampak ringan tapi kesannya sangat bahaya.
Anak melihat dan belajar bagaimana ibu ayah berusaha selamatkan mereka dengan cara yang salah. Berbohong adalah permulaan kepada kesalahan jenayah. Ia berputik dan bakal menjadi subur.
Bercakap benar walaupun pahit, agar ada manisnya di akhir kehidupan.

3. Terlalu berbangga dengan kejayaan akademik.
Sedangkan nilai baik, perkembangan rohaniah, aspek keagamaan dalam diri anak tidak diberi perhatian dan dipupuk.
Jiwa seperti bekas, jika ia dibiarkan kosong unsur-unsur negetif akan berebut untuk penuhinya. Kesian anak…Jiwa mereka kering, gersang dan kebuluran.
Suapkan rohani mereka dengan makanan yang betul.. Bila subur dan sihat, segalanya menjadi mudah dalam urusan mendidik.

4. Membiarkan anak kekal dalam kesalahan dan kesilapan.
Pernah suatu masa dulu seorang bapa menghantar vioce mail, memberi amaran kepada seorang guru supaya jangan marah anaknya yang tidak siapkan kerja sekolah. Sungguh-sungguh marahnya pada cikgu. Sayang sungguh.. Anak yang baik, sedang diajar supaya menjadi kurang ajar dengan gurunya.
Sayang anak, bangunkan jiwanya.. Bukan dituruti dan diikuti segala mahunya.

Kredit: Aminah Mat Yusoff


“Letih Sampai Makan Pun Pejam Mata.” Kongsi Pengorbanan Suami, Diyana Mahu Anak-Anak Faham & Hargai Kerja Keras Aaron

Isteri mana yang tak bangga dan bersyukur dikurniakan suami dan ketua keluarga yang bertanggung jawab. Bekerja keras mencari rezeki untuk keluarga biarpun terpaksa berpenat lelah.

Demikian luahan hati isteri kepada pelakon terkenal,  Datuk Aaron Aziz, Datin Diyana Halik yang cukup terharu dengan pengobanan suaminya yang sentiasa bekerja keras untuk keluarga mereka.

Menurut Diyana, dia berasa sangat beruntung kerana mempunyai suami seperti Aaron dan berharap anak-anaknya memahami situasi bapanya.

Diyana meluahkan rasa terima kasihnya menerusi posting terbaru di akaun Instagram miliknya semalam.

“Alhamdulilah… Sebagaimana kita para isteri ingin dihargai, suami kita juga patut dipeluk dan berterima kepadanya atas semua kebaikan dan kerja keras mereka. Semoga Allah sentiasa menjaga suamiku dari segala bahaya.

“Dua hari yang lalu dia pulang dari kerja dan MeleTOP, kelihatan sangat letih sampai nak makan pun dia tidak dapat membuka matanya.

“Saya harap anak-anak kita akan menghargai bapa mereka. Anak-anak, mohon memahami keadaan bapa kamu apabila dia letih, faham ketika dia berkata tidak, faham ketika dia tidak dapat mengambil kamu dan faham jika apa sahaja yang dia lakukan semuanya adalah untuk keluarga.

“Terima kasih. Sayang awak. @aarondwiaziz. Satu-satunya perkara yang lebih baik daripada mempunyai awak sebagai suami adalah anak-anak kita mempunyai awak sebagai bapa mereka. Alhamdulilah, terima kasih Allah S.W.T,” tulisnya.

Aaron dan Diyana mendirikan rumah tangga pada Ogos 2003. Hasil perkahwinan itu, pasangan ini dikurniakan tiga cahaya mata iaitu Danish Anaqi, Dwi Ariana dan Dahlia Arissa.


Anak Bujang Ni Menangis Terima Kiriman Ibu Ayah Di Kampung. Ramai Turut Bersedih, Lalui Nasib Yang Sama!

Menjadi tradisi bila tibanya sambutan Hari Raya anak-anak diperantauan akan pulang ke kampung menemui ayah bonda tercinta. Malah detik inilah yang sangat-sangat dinanti setelah sekian lama tidak bersua muka untuk melepaskan rindu di hati.

Namun, dua tahun kebelakangan ini nyata sambutan Aidilfitri untuk anak-anak diperantauan tidak sama seperti kelaziman. Terasa hambar dan sayu, berikutan tidak dibenarkan untuk pulang ke kampung bagi memastikan rantaian Covid-19 dapat diputuskan.

Baru-baru ini pula telah tular sebuah perkongsian video milik @matd97 yang berkongsi kesedihan bila menerima pemberian berupa kuih muih, baju raya, samping dan sejadah daripada orang tuanya.

Menjengah di ruangan komen, rata-rata turut berkongsi rasa yang sama dan turut bersedih memandangkan tahun ini kali kedua tidak dapat pulang ke kampung menyambut lebaran.


Rossa Serra & Shuk Tunai Umrah, Keduanya Mohon Didoakan Kebaikan. Raih Perhatiah Warganet!

Pelawak Shuk Sahar baru-baru ini ada berkongsi videonya ketika berada lapangan terbang. Difahamkan sedang bersiap-siap untuk  berlepas menunaikan umrah.

Namun apa yang mencuri tumpuan warganet apabila Shuk turut memaklumkan bahawa umrahnya kali ini turut bersama  Rossa Sera sekali gus membayangkan kemelut tangga mereka berdua sudah selesai.

Warganet turut membuat kesimpulan bahawa ini adalah peluang dari Allah buat Shuk agar dapat  terus bermuhasabah diri sekali gus membina rumah tangga yang bahagia bersama isteri dan anak-anaknya.

Menerusi hantaran di laman instagram, Shuk berkata, umrahnya kali ini sangat istimewa kerana dapat bersama isterinya, Sera.

Begitu juga di Tiktok Sera turut dikongsikan momen mereka berdua dalam menunaikan umrah dengan menulis kapsyen, doakan kami berdua sambil membuat emoji hati agar mendapat haji yang mabrur.

Semoga ini sesuatu langkah yang membawa kebaikan kepada kedua-duanya, atau mungkin juga boleh dikatakan jodoh antara keduanya cukup kuat untuk kembali bersama.

Meninjau di ruangan komen, rata-rata menzahirkan rasa syukur melihat pelawak itu hadir bersama Sera ke Tanah Suci bagi beribadah dan mendoakan hubungan mereka berada dalam keadaan baik-baik sahaja.


“Emak Besarkan 7 Anak Lelaki.” 8 Bulan Tak Pulang Ke Rumah Lelaki Ini Bikin Kejutan, Ibu Bapa Sebak Hingga Menitiskan Air Mata

Reaksi ibu bapanya yang menitiskan air mata saat melihat wajah anak kesayangan mereka nyata cukup menyentuh hati dan tidak dapat diungkapkan dengan kata-kata.

Baca perkongsiannya yang membuat kejutan buat ibu bapa hasil bantuan adik-beradik yang lain.

Dia tidak dapat menyambut syawal bersama keluarga kerana dia perlu menduduki peperiksaan sewaktu itu.


Hanya Kisar, Tapis & Rebus Untuk Hasilkan Minuman Kesihatan. Amalkan Kalau Nak Awet Muda & Sihat!

Meskipun zaman sudah moden, bukan bererti kita tidak lagi mengamalkan budaya minum jamu untuk tujuan penjagaan kesihatan dan kecantikan.  Malah tidak keterlaluan jika dikatakan sekarang ini seakan menjadi trend ramai antara kita  kembali mengamalkan jamu.

Lebih menarik lagi, ada pula antara ibu-ibu di luar sana begitu  rajin untuk menghasilkan sendiri ramuan jamu tersebut. Jadi bolehlah lebih berjimat dan dalam masa yang sama khasiat jamu dapat dibekalkan untuk tubuh.

Bercerita tentang jamu atau minuman herba untuk awet muda, bukan sahaja wanita suka mengamalkannya. Malah kaum lelaki juga tidak terkecuali, seperti Johanis Haslan yang turut berkongsi minuman herba kegemarannya yang sering dihasilkan sendiri untuk tujuan kesihatan dan awet muda.

Nak tahu apa ramuannya, jom teliti bahan dan cara penyediaannya.

Bahan-bahan :

Kunyit

Halia

Daun Sirih

Temu Kunci

Kencur

Asam jawa

Lemon

Gula Organik

Kulit Kayu Manis

Cara penyediaan :

2. Kisar halus.

3. Rebus hingga mendidih.

4. Kemudian tapis dan biarkan suam sebelum diminum.


Baru 2 Tahun Dah Pakai Baju Harga Ribuan Ringgit, Mandipun Dengan Susu Madu!

Beruntungnya anak ini! Kelahirannya dilimpahi dengan kemewahan. Salah satu menarik perhatian apabila mandi tubnya dengan susu dan madu!

Bahkan kanak-kanak termanja dunia kerana dilimpahi dengan barangan mewah, meraih perhatian apabila dihadiahkan pakaian berjenama, percutian serta pelbagai alat permainan mahal sempena Krismas lalu.

Jareem yang berusia dua tahun, dihadiahkan pakaian berjenama, Burberry bernilai 348.88 Pound Sterling (RM1,852.31), penginapan di rumah musim sejuk, kereta api tunggangan, mainan dinosaur, gelang emas, basikal dan kucing robotik.

Ibunya, Kasey Akram menuruti permintaan Jareem untuk melihat seekor ikan lumba-lumba sebenar dengan membawanya bercuti ke Kepulauan Canary.

Ibu kepada dua anak itu menabung sejak Mei lalu perbelanjaan besar anaknya itu.

“Ramai keluarga saya tidak menyambut Krismas jadi ini hanya untuk Jareem.

“Dia ada 33 stokin untuk diisi dan saya ada banyak hadiah,” kata surirumah sepenuh masa itu kepada Metro seperti dilaporkan NDTV.

Kehidupan harian kanak-kanak itu juga dilimpahi kemewahan apabila ibunya membelikannya puting pejal emas bernilai AS$1,200 (RM5, 142.60) di mulutnya dan gelang bertatahkan berlian bernilai AS$1,100 (RM4,714.05) di pergelangan tangannya, lapor New York Post.

“Apa yang Jareem mahu dia dapat.

“Sepasang kasut terakhir yang saya beli sendiri ialah selipar Primark AS$1.21 (RM5.19) tetapi pada hari sama, saya membelikannya Gucci (sneakers),” kata bekas model dari Sheffield , Yorkshire Selatan ini.

Kanak-kanak itu juga sering kelihatan memakai rantai Versace bernilai AS$900 (RM3,856.95).

Malah, Kasey turut memandikan Jareem dalam tab susu dan madu beberapa kali dalam seminggu.

Sumber: Harian Metro


Result Bahasa Inggeris D7, Doktor Falsafah Ini Tebus Kesilapan, Ulang SPM!

Gagal Sekali Bukan Gagal Selama-lamanya!” Kata-kata ini sangat membekas dalam diri sesiapa sahaja. Seolah-olah memberikanku semangat untuk bangkit semula terutama yang mendapat result SPM yang kurang cemerlang.

Begitulah usaha yang dilakukan oleh Doktor Falsafah ini, TS Dr Mohd Fadzil Abdul Hamid nekad mengambil semula kertas peperiksaan SPM subjek Bahasa Inggeris tahun 2021.

Berkongsi di ruang facebook miliknyan kisanya boleh menjadi motivasi kepada pelajar yang kurang cemerlang keputusan SPM.

Ikuti perkongsiannya.

𝐋𝐄𝐀𝐑𝐍 𝐅𝐑𝐎𝐌 𝐘𝐎𝐔𝐑 𝐌𝐈𝐒𝐓𝐀𝐊𝐄𝐒 (𝐁𝐄𝐋𝐀𝐉𝐀𝐑 𝐃𝐀𝐑𝐈𝐏𝐀𝐃𝐀 𝐊𝐄𝐒𝐈𝐋𝐀𝐏𝐀𝐍)

(1) Colonel Sander – Buka KFC (62 Tahun)

(2) Lim Goh Tong – Membangunkan Genting Highlands (47 Tahun)

(3) Henry Nestle – Tubuh Syarikat Nestle (57 Tahun)

(4) Gordon Bowker – Pengasas bersama Starbucks (51 Tahun)

Saya ingin mengucapkan tahniah kepada calon SPM yang cemerlang. Kalau boleh diputarkan waktu, saya juga ingin cemerlang seperti anda semua pada ketika umur saya seperti anda.


Nak Keluarga Kekal Sihat, Caranya Mudah Sahaja Bila Buat Begini!

Menjaga kesihatan keluarga adalah salah satu perkara yang sangat penting dan perlu diambil serius. Ini kerana kesihatan itu adalah anugerah yang sangat berharga. Kehilangan nikmat sihat bukan sahaja menyebabkan seseorang akan rasa tidak selesa malah turut memberi kesan kerisauan pada ahli keluarga yang lain jika ada salah seorang jatuh sakit.

Pun begitu perlu kita sedar, agak sukar untuk kita menjaga kesihatan diri dan keluarga andai tiada pengetahuan tentang itu. Ini kerana tubuh badan kita ini begitu mudah terdedah dengan serangan kuman yang boleh memberi kesan kepada tahap kesihatan sekiranya tidak diberi perlindungan.

Umumnya kuman adalah organisma mikroskopik dan boleh menyebabkan penyakit dan jangkitan jika ia memasuki tubuh badan kita. Antara kuman yang biasa kita dengar adalah seperti bakteria, virus, kulat, parasit dan sebagainya.

Oleh sebab itu, sebagai ibu ayah yang mengambil berat kesihatan anak-anak dan keluarga perlu sedar bahawa kebersihan dan kesihatan mempunyai hubungan yang sangat kuat. Ini seperti yang kita tahu, apabila kita menjaga kebersihan diri, pelbagai penyakit dapat dijauhi dan dihindari.

Tip Kekal Sihat, Bebas Daripada Serangan Kuman & Bakteria

Memberi tumpuan khusus berkenaan penjagaan kesihatan diri dan keluarga yang boleh dipraktikkan, utamakan 3 perkara ini.

Pemakanan merupakan perkara yang penting untuk kesihatan diri. Pengambilan diet yang terdiri daripada pelbagai sumber seperti  bijirin, buah-buahan dan sayur-sayuran, daging, ayam, ikan, kekacang dan produk tenusu dapat memenuhi keperluan protein, karbohidrat, lemak, vitamin dan mineral yang penting untuk tubuh badan.

Selain itu sebagaimana umum tahu dengan bersenam akan memberi banyak manfaat pada tubuh badan. Bahkan bukan sahaja badan menjadi lebih sihat malah dengan melakukan aktiviti fizikal akan  turut membantu untuk kita seisi keluarga mempunyai mood yang lebih baik dan ceria.

Tahukah anda pemilihan produk kebersihan diri seperti sabun mandian juga menjadi sesuatu yang sangat penting untuk membantu kita melindungi ahli keluarga agar kekal sihat. Apatah lagi kini terdapat banyak produk penjagaan diri ditawarkan. Oleh itu, sebagai pengguna perlulah bijak memilih yang terbaik dan berkesan.

Ini seperti mana rangkaian produk kebersihan diri Safeguard memberikan fungsi dwi perlindungan iaitu bukan sahaja membasmi 99.9%  kuman tetapi juga memberi perlindungan berpanjangan hingga 12 jam.

Justeru itu, menggunakan produk Safeguard adalah pilihan yang tepat dan terbaik ketika ini. Apatah lagi ketika ini kita sekeluarga banyak berjalan dan melakukan aktiviti di luar rumah dan sudah tentu kita akan bertemu dengan ramai orang.

Meskipun dalam mood kita teruja untuk ke sana dan ke sini, perlu diingat aspek penjagaan kebersihan dan kesihatan diri jangan dilupakan. Pastikan kerap cuci tangan dan bila pulang ke rumah, mandi terlebih dahulu dengan menggunakan rangkaian produk Safeguard.

Ini penting untuk penjagaan kesihatan dengan cara yang mudah dan berkesan bagi menyingkirkan kuman dan menghalang pertumbuhan semula mikrob sehingga 12 jam.


Patutlah Ramai Sayang ‘Abah’, Ini 21 Perkara Ada Kelebihan Tersendiri Untuk Kebajikan Rakyat

Ramai yang sayangkan ‘Abah!’ Ramai yang mahukan beliau menjadi pemimpin negara ini.  Malah dilaporkan, 20 Ahli Parlimen BN yang menang PRU-15 didakwa menyatakan sokongan terhadap Tan Sri Muhyiddin Yassin untuk menjadi Perdana Menteri ke-10.

Kesemua Ahli Parlimen tersebut sedia menandatangani akuan bersumpah (SD) yang menyokong ”Abah” menjadi Perdana Menteri dan membentuk kerajaan.

BAPA KEBAJIKAN RAKYAT

‘Abah Muhyiddin’. Gelaran sedemikian sebenarnya sudah cukup menunjukkan penerimaan rakyat terhadap kepimpinan Pengerusi Perikatan Nasional (PN) ini.

Beliau menjadi Perdana Menteri ke- 8 di kala negara terkesan dengan penguatkuasaan Perintah Kawalan Pergerakan (PKP) bagi membendung penularan COVID-19.

Masih ingat lagi, hanya selepas 16 hari menerajui pentadbiran negara, beliau mengambil langkah drastik mengisytiharkan PKP bagi mengekang penularan COVID-19 dan 11 hari kemudian mengumumkan Pakej Rangsangan Ekonomi Prihatin Rakyat (PRIHATIN) bernilai RM250 bilion yang menawarkan pelbagai bantuan kepada rakyat dan pihak industri yang terkesan dengan COVID-19 termasuk Bantuan Prihatin Rakyat.

Memetik laporan Bernama, penganalisis politik Md Shukri Shuib pernah menyifatkan Parlimen Pagoh itu sebagai Bapa Kebajikan Rakyat, dek pelbagai bantuan diberikannya kepada rakyat bagi membantu mereka menongkah arus kemelesetan ekonomi ekoran COVID-19 yang sedang melanda negara.

Bahkan beliau beranggapan Muhyiddin sebagai ‘man of actions’, iaitu pemimpin negara itu mempamerkan personaliti yang bijak dan lebih banyak bekerja daripada bercakap kosong menyebabkan beliau disenangi rakyat, apa lagi dengan perwatakan sebagai ‘figura bapa’.

INI 21 MANIFESTO PN ADA KELEBIHAN TERSENDIRI UNTUK KEBAJIKAN RAKYAT


“Ibu tu kunci syurga dunia & akhirat lelaki.” Panjat Tingkap Hospital ‘Lawat’ Ibu Dijangkiti COVID-19 , Kisah Lelaki Ni Undang Sebak!

Kasih seorang anak, enggan berjauhan dan mengambil risiko demi insan tersayang. Demikian situasi yang dialami oleh seorang pemuda apabila sanggup memanjat tingkap hospital setiap hari. Menurut sumber, lelaki tersebut berbuat demikian semata-mata untuk melihat ibunya itu yang dimasukkan ke dalam wad setelah dijangkiti Covid-19.

Usaha pemuda yang dikenali sebagai Jihad Al-Suwaiti itu menyentuh hati ramai namun lebih menyedihkan apabila ibunya yang berusia 75 tahun itu disahkan telah meninggal dunia pada 16 Julai yang lalu, lapor Alaraby.

Menurut laporan Alaraby, Jihad memutuskan untuk selalu memantau keperluan ibunya , Rasma Salama, yang dipercayai dijangkiti Covid-19 pada minggu lalu dan dia sama sekali tidak meninggalkan ibunya itu sehinggalah ibunya meninggal dunia.

“Jihad memanjat paip yang berada berdekatan dengan tingkap di bilik ibunya dan akan duduk selama berjam-jam di tepi tingkap tersebut untuk mengawasi ibunya,” kata seorang pegawai.

Jihad juga dipercayai mempunyai hubungan yang sangat rapat dengan ibunya kerana dia merupakan anak bongsu.

Gambar dan juga video yang memperlihatkan Jihad sedang setia duduk di tepi tingkap sehinggalah saat kematian ibunya telah tersebar di laman sosial sejak Khamis lalu dan membangkitkan kesedihan dalam kalangan warganet.


Nak Cuci Dan Buat Rumah Segar Dengan Cepat. 4 Petua Ni Memang Superb!

Bayangkan apabila masuk rumah aje, pemandangan rumah dengan lintang pukang dan berserabut dengan barang yang bersepah sana sini. Pijak lantai pula, rasa macam berpasir dan berminyak. Bukan itu aje, bilik air, jika tak basuh hari-hari memang berbau lah.

Biasanya kerja mengemas rumah ni ditujukan kepada para isteri. Jika isteri itu bekerja memang tak jadi hal, cuma bila isteri yang bekerjaya. Masa memang banyak di pejabat. Malam pula nak fokus kepada  keluarga.

Memang tidak dinafikan ada segelintir isteri tak kisah jika rumah berserabut, tetapi ada isteri yang cerewat hal ini. Malah ada yang sanggup bangun empat pagi atau tidur lewat semata-mata nak kemas rumah. Siapa  yang tak suka rumah cantik dan kemas!

Apa kata cuba petua ni. Mudah dan cepat untuk isteri-isteri yang super busy! Boleh cuba! Minta suami tolong sekali!

MUDAH AJE 4 PETUA!

1.Habuk Tak Melekat Pada Perabot
Pening perabot dan rumah cepat berhabuk walaupun dilap berkali-kali. Ini petuanya.
Bahan-Bahan:
1. Penutup pelembut fabrik
10 cawan air
Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

2. Kilatkan Lantai Rumah
Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.
Bahan-Bahan:
1 penutup pencuci lantai
Cuka
Air panas
Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

3. Wangikan Rumah
Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.
Bahan-Bahan:
1 penutup pelembut fabrik
Cuka
Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

4. Segarkan Bilik Air

Bahan-Bahan:
1 sudu kecil teh soda bikarbonat
1 sudu teh cuka
1 cawan air
Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Selamat mencuba!


5 Jenis Buah Bantu Beri Tenaga Ketika Berpuasa, Baru Rasa Tak Letih!

Lazimnya badan akan terasa lesu dan cepat letih ketika berpuasa disebabkan tidak cukup tenaga. Jadi bagaimana untuk memastikan badan kekal bertenaga ketika berpuasa. Tentu ada caranya.

Berikut 5 Jenis buah yang boleh dijadikan diambil ketika berbuka dan bersahur sepanjang bulan Ramadan ini.

Kurma merupakan salah satu makanan terbaik untuk diambil ketika mengerjakan amalan puasa. Hal ini kerana, mengambil buah kurma yang mengandungi kalori ketika sahur, terutamanya dapat membekalkan tenaga pada tubuh badan di siang hari.

Biarpun kandungan gula dan karbohidrat pisang tinggi, buah-buahan yang penuh dengan nutrien ini menghasilkan makanan terbaik untuk dimakan semasa berbuka puasa. Ia mengandungi karbohidrat, serat, vitamin dan mineral yang sihat yang akan mengisi semula badan anda dengan cepat.

Buah strawberi bagus diambil ketika berbuka puasa kerana mempunyai kelebihan dalam mengawal gula dalam darah. Buah ini juga, memperlambatkan proses pencernaan glukosa. Jadi, anda boleh mendapatkan bekalan zat dan cairan tanpa berisiko peningkatan gula secara drastik dalam darah.

4.OREN
Terdapat hampir setengah cawan (118 ml) air dalam sebiji oren, bersama dengan serat dan beberapa nutrien. Ini termasuklah vitamin C dan kalium, yang boleh meningkatkan fungsi imun dan kesihatan jantung anda. Air dan serat dalam buah oren boleh menggalakkan rasa kenyang, yang berguna untuk mengawal selera makan anda.

Memandangkan tembikai terdiri daripada lebih daripada 90% kandungan air, ia adalah buah-buahan yang bagus untuk dimakan semasa berbuka puasa. Hal ini kerana, air tersebut menjadikannya mudah dihadam dan membantu menghidratkan anda. Malah, kandungan airnya yang tinggi, tembikai mempunyai ketumpatan kalori yang sangat rendah. Ini bermakna sebahagian besar tembikai mengandungi sedikit kalori. Makanan dengan ketumpatan kalori yang rendah dapat membantu penurunan berat badan dengan menggalakkan rasa kenyang dan mengurangkan selera makan.


‘Saya Goncang Tubuhnya, Panggil Nama Berharap Ada Respon’- Anak Diserang Demam Sawan, Ibu Ini Kongsi Detik Cemas .

Hati ibu mana yang tidak sedih apabila melihat anak kejang beberapa kali akibat demam sawan.  Namun, dengan tindakan segera dengan membawa ke hospital dapat menyelamatkan anak daripada komplikasi.

Begitulah detik cemas yang dilalui oleh seorang ibu menerusi facebooknya, Cik Puan Ammy. Beliau tidak menyangka anaknya yang aktif mendapat demam sawan. Kesempatan ini juga, turut berkongsi panduan jika mengalami situasi anak demam sawan.

KRONOLOGI ANAK KENA SAWAN

Sejak semalam ramai rakan dan ahli keluarga mesej bertanyakan tentang keadaan Mahsuri. Bila, bagaimana dan kenapa Mahsuri boleh terkena sawan demam… Bukan niat nak menyepi tapi masih dalam keadaan terkejut. Hari ini bila perasaan dah tenang, saya cuba menceritakan apa yang berlaku dan puncanya. Di kesempatan ini juga saya kongsikan sedikit sebanyak panduan yang diberi oleh doktor jika menghadapi anak yg mengidap #Sawan_Demam.

1-2 Ogos 2019 adalah satu malam yang amat panjang untuk saya sekeluarga… Malam yang tidak sanggup kami lalui lagi kerana setiap saat hanya berhujan dengan deraian air mata… Mengharap doa dimakbulkan kerana sedar diri ini tidak terlalu sempurna disisiNya… Allahu Akbar.

Biasanya demam tak lama akan kebah

Ia bermula pada petang Rabu. Mahsuri tiba-tiba demam tetapi tidak terlalu panas. Dia aktif seperti biasa. Saya hanya memberi ubat demam kepadanya dan seperti selalu membawa dia berniaga. Di tempat niaga, dia juga aktif. Makan apa yang ingin dia makan dan main apa yang dia ingin main. Saya tidak terlalu risau memandangkan setiap kali Mahsuri demam ianya tidak akan lama, sehari dua ia akan ‘kebah’.

Malam sebelum tidur tetap aktif

Habis niaga, jam 11 malam kami sampai dirumah. Mahsuri masih demam. Rutin harian saya, setelah sampai dirumah saya pasti akan mandikan Mahsuri apatah lagi jika dia tidak sihat. Saya pasti akan mandikannya berkali-kali dalam satu malam. Tetapi tidak pada hari ini, mungkin kerana pada waktu itu saya terlalu penat tambahan pula dia nyenyak tidur, maka saya tangguhkan untuk esok pagi. Entah kenapa, malam tu saya rasa tidak sedap hati untuk tidur didalam bilik. Saya bawa Mahsuri tidur diruang tamu. Dia sedar dan minta makan. Kebetulan abangnya juga sedang makan. Setelah beberapa suap Mahsuri makan, dia minta untuk menonton ABC Song (youtube). Dia juga aktif seperti biasa.

Seluruh badan kejang

Jam 2 pagi… Semuanya bermula disini. Saya terbangun dari tidur kerana rasa seperti digigit (Mahsuri breast feeding). Selalunya dia tidak pernah menggigit. Saya alihkan mukanya dan betapa terkejutnya saya bila dapati matanya telah keatas dan seluruh badanya kejang. Saya menjerit sekuat hati memanggil suami yang tidur dibilik. Nasib baik menyebelahi saya kerana memilih tidur diruang tamu kerana terang. Jika saya tidur di bilik pasti tidak nampak keadaan Mahsuri kerana gelap.

Suami bergegas bangun dan mendakap Mahsuri. Alhamdulillah badannya kembali lembut dan matanya kembali normal. Tetapi ianya bertahan selama beberapa minit sahaja, badannya yang lemah tadi tiba-tiba menggigil dan dia mengetap giginya. Tanpa berlengah lagi, kami terus membawanya ke hospital. Sewaktu di dalam kereta, saya lihat bibirnya biru dan matanya sudah tertutup, badannya juga sudah terkulai.

Ya Allah… Pada waktu itu hanya tuhan sahaja tahu perasaan kami. Tanpa berlengah lagi, saya mencengkam mulutnya yang terkatup rapat dengan kuat dan memasukkan jari terlunjuk saya bagi membantu Mahsuri bernafas. Terbukanya mulut Mahsuri, banyak air liur yang berbuih keluar mengalir. Mahsuri kembali kejang. Walaupun bergitu kami lega kerana Mahsuri masih bersama kami.

‘Tolong tuan, anak saya sawan..’

Dalam perjalanan kami tempuhi satu sekatan jalan anggota PDRM. Suami sedaya upaya bunyikan ‘hon’ banyak kali sambil kami menjerit
“tolong tuan… Anak saya sawan…”
Berkali-kali supaya kereta dihadapan ketepi untuk memberi laluan kepada kami. Alhamdulillah PDRM telah memberi kerjasama yang baik dan amat kami hargainya.

Sepanjang jalan, pada tiap kali Mahsuri berhenti menggigit dan terkulai, saya akan menggoncang tubuhnya sekuat hati sambil memanggil namanya berharap dia ‘respon’.
“Sayang… gigit mama sayang… Jangan berhenti… Gigit kuat-kuat”

Setiap kali Mahsuri sedar dia akan kembali kejang dan bergetar. Surah Al Fatihah tidak berhenti berkumandang dari mulut suami. Kalimah syahadah juga tidak berhenti saya bisikkan ketelinganya. Pagi itu terasa perjalanan kami ke hospital sangatlah jauh walaupun jalan raya lengang. Saya tidak tahu berapa lajunya suami saya memandu namun saya masih berasa kereta itu bergerak amat perlahan sehingga saya memaksa suami memandu dengan lebih laju.

Zon merah

Setibanya di hospital (HTJ Seremban), Mahsuri disambut oleh beberapa orang pegawai perubatan dan terus ke zon merah. Letak sahaja Mahsuri dikatil, jari saya segera dilepaskan oleh doktor dari mulut Mahsuri. Luluhnya hati seorang ibu melihat anaknya dalam keadaan bergitu. Saya tidak pernah melihat suami saya menggigil seteruk itu. Kasihnya seorang bapa. Melihat keadaan kami yang tidak tenang.

Doktor meminta kami bertenang dan menunggu diluar sementara mereka memberi rawatan kepada Mahsuri. Kami akur… Sepanjang masa kami berdoa mohon kepada Allah Swt agar diberi kesempatan kepada kami menjaga Mahsuri lagi.

Berapa minit kemudian, kami dipanggil untuk menceritakan pada awal Mahsuri demam sehinggalah Mahsuri mendapat sawan demam atau dikenali sebagai #Febrile_Seizure. Saya merenung Mahsuri yang tidak sedarkan diri. Tubuh kecil itu bergetar dan matanya pejam kemas. Saya mengusap lembut kepalanya.
” Auciii… Auciii sakit ya… Mama baba ada Sayang…”
Saya bisikkan ketelinganya dengan lembut.

Bilik kecemasan selama 1 jam

1 jam lebih di ’emergency room’, Mahsuri kembali tenang. Tubuhnya tidak lagi bergetar. Doktor mengatakan dia sedang berehat. Mahsuri ditolak ke ‘ward’ untuk rawatan selanjutnya. Semasa menunggu Mahsuri sedar saya didedahkan oleh pegawai perubatan mengenai sawan demam. Apa itu sawan demam. Apabila suami ‘up status’ di FB mohon kawan2 bantu mendoakan Mahsuri, rupanya ramai para kenalan mengalami nasib yang sama dengan kami. Ada juga yang tidak berpengalaman bertanya bagaimana ia menyerang, tanda-tanda sebelum ia menyerang dan bagaimana cara untuk merawatnya sementara ke hospital. Di sini saya kongsikan sedikit sebanyak keterangan doktor kepada saya.

SAWAN DEMAM
Apa itu #Sawan_Demam_(Febrile_Seizure)
Ianya disebbkan oleh demam panas d kalangan bayi atau kanak2 kecil yang normal. Berbeza dengan #Sawan_Babi_(Epilepsi) ianya adalah sawan yang berulang2 tanpa disebbkan oleh demam.
2.5% drpd kanak2 normal boleh menghidap sawan demam.
Tanda-tandanya…
1. Badan terasa panas.
2. Badan dan kaki tegang.
3. Kaki dan tangan tersentak2 tanpa ransangan.
4. Mulut berbuih.
5. Terberak atau terkencing.
6. Tertidur dan tdk sedarkan diri seketika. Apabila sedar kelihatan bingung dan kembali aktif.
7. Kebanyakan berlaku melebihi suhu badan 38.5°c dan pada hari pertama demam.

Apa harus dilakukan?
1. Ibu dan ayah perlu bertenang.
2. Iringkan anak kesisi badan (mengiring ke kiri).
3. Rendahkan kepalanya agar cecair yg ada dalam mulut mengalir keluar.
4. Jika anak mengetap gigi, jangan masukkan sesuatu objek atau jari kedalam mulut anak bimbang akan tercekik atau tercucuk.
5. Lap seluruh badan menggunakan air paip bukan air sejuk bg mengawal panas badan.
6. Jika sawan melebihi 5 minit, ubat diazepam (Valium) melalui dubur perlu diberi dan segeralah bawa ke hospital.

Jika demam berpanjangan.
Berikan ubat2an seperti paracetamol atau ibuprofen utk menurunkan demam. Mandi atau lap badan dengan air paip bukan air sejuk sekerap yg boleh. Bagi anak minum air sejuk, ini dpt membantu menurunkan suhu badan dan mengekalkan hidrasi.
Alhamdulillah… 2 Ogos… Jam 9 pagi Mahsuri sedar dari tidur, ayat pertama keluar dari mulutnya adalah…

“Hai… Hello mama…”
Sambil melambai tanganya… Ya Allah… Leganya hati saya… Terima kasih Allah kerana meminjamkan Mahsuri kepada kami dan memberi kesempatan kami menjaganya lagi…


Tak Suka Marah-marah & Mahukan Tenang, Ada ‘Kuncinya’. Wanita Ni Dah Amal & Berjaya!

Mengawal emosi marah di dalam diri sendiri boleh dikatakan bukan senang-senang dapat dilakukan.

Apatah lagi bila kita berdepan dengan karenah anak-anak, kesabaran memang sering teruji.

Jadi bagaimana untuk kita uruskan emosi ini agar menjadi lebih tenang, tidak suka marah-marah dan sekali gus dapat urus masa dengan lebih baik.

Perkongsian daripada Puan Adlil Rajiah ini mungkin dapat membantu. Jom semak.

“Macam mana nak jadi orang yang tenang, tak suka marah-marah, dan pandai urus masa dengan baik?”

One powerful tips that I learned from my favourite ustaz, Sheikh Hussain Yee

When u make time for Allah,
Allah will give you time that you need.
When you practice calmness and peace in solah,
Allah will give you calmness and peace that you need.

Kunci dia
1. Prektis urus masa dan emosi dalam solat. Orang yang tenang dan tak terburu-terburu dalam solat,  akan jadi orang yang tenang, tak gopoh dan pandai kawal emosi di luar solat.

2. Orang yang jaga waktu solat dan tak melengahkan solat, akan sentiasa cukup masanya untuk perihal yang lain.

Masa mula-mula belajar pasal benda ni dulu, saya pun rasa tak yakin, rasa hek elehhh ye keee. Tapi sejak konsisten amalkan punctuality & calmness in solat, I’ve improved a lot alhamdulillah.

Suami pun cakap saya lebih tenang dan mudah senyum dalam keadaan huru hara. Kalau tak, sebelum ni sikit-sikit nak baling hanger.

Since then I realisedcalmness is a superpower given by Allah.

Rupanya ketenangan diri tidak ada kena mengena pun dengan faktor keadaan sekeliling atau kemewahan hidup. Ketenangan is the ability to not overreact, to keep your mind clear and your heart at peace walau dalam apa jua keadaan.

And it comes from Allah.

Malam ni sebelum tidur, cakap pada diri “I’m a calm and peaceful person.”
InsyaAllah


“Memang Terkilan Tapi Kami Reda. Takkan Lupa Doa Untuk Atok Hari-Hari.” Nenek Elfira Loy meninggal dunia Akibat Covid-19!

Kehilangan insan tersayang cukup perit untuk diterima, namun, pelakon Elfira Loy reda dan akur dengan ketentuan ilahi.

Elfira berkongsikan khabar duka apabila nenek kesayangannya, Siti Rokiyah Saad menghembuskan nafas terakhir pada malam Khamis yang lalu.

Menurut elfira, Allahyarham neneknya disahkan positif Covid-19 selepas lima hari dimasukkan ke hospital bagi menjalani pembedahan di bahagian kaki.

Katanya, selain arwah beberapa pesakit yang berada di wad yang sama turut terkena jangkitan virus bahaya itu.

“Sebenarnya berat nak cerita belum cukup nafas nak tahan air mata ni. Nenek saya warded dekat hospital sebab operation kaki, Alhamdulillah semua okay cuma memang duduk hospital untuk di monitor.

“Selepas beberapa hari, dah sampai giliran dia untuk suntikan vaksin. Alhamdulillah semuanya okay… Nenek tak alami sebarang simptom teruk.

“Tapi selepas lima hari tak silap, nenek disahkan positif disebabkan ada outbreak dalam wad.

“Ada berbelas orang disahkan positif… ia berlaku di hospital, puncanya dari siapa tak masih tak tahu. Memang terkilan tapi Allah yang menentukan, kami hanya reda dengan ketentuan ini.

Dalam perkongsiannya yang terbaru, Elfira memuat naik sekeping gambar menunjukkan pusara arwah neneknya dari kejauhan.

“Assalamualaikum. Alhamdulillah, dah selesai semua proses pengebumian nenek saya pada hari Jumaat yang mulia ini,” tulisnya.

Bagaimanapun, Elfira tidak berkongsi lanjut tentang waktu, punca kematian dan lokasi neneknya dikebumikan.

“Atok, Fira sayang atok. Fira takkan lupa doa untuk atok hari-hari. Fira minta pada Allah supaya atok tenang di sana, hiasi kubur seperti di taman syurga.

“Fira minta atok tak rasa keseorangan. Atok tak suka duduk seorang kan. Fira ada di sini. Solat, doa dan sedekah untuk atok. Al-fatihah atok, Siti Rokiyah Saad,” tulisnya lagi.

Sementara itu, adik Elfira iaitu pelakon Ahmad Ezzrin Loy bersyukur diberi peluang melaksanakan proses pengebumian Allahyarham dengan memakai pakaian lengkap perlindungan diri (PPE).

“Malam semalam (Khamis) kami kehilangan nenek tersayang. Saya sangat bersyukur dapat menemaninya buat kali terakhir hari ini.

“Terima kasih juga kepada KKM (Kementerian Kesihatan Malaysia) kerana menyediakan saya dan Abang Faris (suami Elfira) untuk pengebumian nenek. Alhamdulillah, semuanya dipermudahkan,” katanya.


Asal Dari Ikan Berproses Tinggi, Jauhkan Isi Ketam Dari Anak-Anak! Tak Kena Badan, Boleh Memudaratkan

Teringin nak makan ketam tapi nak beli kadang tak mampu, beli lah isi ketam frozen. Tapi, tahu tak itu isi ketam betul ke tak? Bagus ke tak untuk diri kita dan anak-anak?

Haaa nak tahu, cuba baca perkongsian dari Dr Mazliana Mazlan ni! Better jauhkanlah dari keluarga kita, kita ubah makan makanan yang berkhasiat sumber yang asli ok?

Isi ketam yang tak ada langsung pun ketam dalam tu. Elak kenalkan anak kita dengan makanan macam ni. Bila anak makan, dia mesti akan rasa nak lagi lepas tu sebab sedap kan isi ketam warna merah putih macam dalam gambar.

Isi ketam macam ni, datang dari surimi. Surimi tu pulak, datang dari isi ikan. Isi ikan yang dibuang tulang, dan dikisar halus sampai jadi pes isi ikan.

Dah dari isi ikan, takkan tak bagus kot?

Isi ikan yang ini, adalah isi ikan yang tinggi proses. Dicampur dengan gula dan jugak pemanis tiruan. Proses buat crab stick ni pun, ada banyak sangat bahan yang tak berapa sesuai untuk kesihatan tubuh badan anak-anak kita.

Garam putih yang tinggi.
Minyak sayuran.
Pewarna tiruan.
Perasa tiruan dari ketam.
MSG.
Pengawet.

Tak ada khasiat langsung berbanding ketam sebenar, malah kemudharatan mungkin ada jika tak sesuai dengan keadaan badan anak-anak.

Ketam yang sebenar, susah nak basuh, nak makan pun susah, harga pun mahal.
Berbeza dengan yang kita panggil isi ketam ni. Buka plastik, bilas je untuk basuh. Nak makan lagilah senang. Lari jauh pulak tu harga dengan ketam sebenar.

Walaupun namanya crab stick, atau isi ketam, atau isi berperisa ketam, tapi ianya datang dari semata-mata isi ikan yang tinggi proses.

Kita cuba sama-sama ya, untuk jauhkan crab stick macam ni dari anak-anak kita.

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Alternatif Redakan Gout, Boleh Cuba Cara Ni!

Diuji dengan penyakit gout, bukanlah saat yang mudah dilalui. Kaki terasa sakit mencucuk sekali gus membataskan pergerakan.

Tidak mahu terus menanggung sakit yang sama berpanjangan, eloklah dicuba beberapa kaedah rawatan selain tetap makan ubat yang diberikan doktor.

Salah satu rawatan alternatif adalah sepertimana yang dikongsikan oleh Andak Amir ini. Jom semak.

Siapa-siapa Urin Acid tinggi ( Gout) boleh try Petua ni…

Bahan-bahan :

Nenas Madu sebiji, Lobak Putih sebatang & 3 @ 4 biji buah keras.

Cara penyediaan :

1. Buah keras ditumbuk hingga lumat.

2. Kemudian blend nenas dan lobak putih serta masukkan sekali buah keras yang ditumbuk tadi.

3.Semasa blend masukkan segelas air… Setelah di blend semua bahan tadi boleh la di tapis yer…

Minum segelas untuk pagi dan segelas lagi sebelah malam…TAPI INGAT IA NYER HANYA DI AMAL KAN SETIAP 3 BULAN SEKALI SAHAJA…Rasa dan bau nyer memang nak muntah…Aku rasa cukup lah kali ini jer aku minum…… Tapi siapa yg larat minum bolehla amalkan… Memang berkesan..


“Mudanya Mak, Macam Kakak-Kakak Je. Nanad Sebiji Muka Mama. Lawa.” Kongsi Foto Keluarga, Wajah Ibu Nad Zainal Raih Perhatian!

Pelakon bertubuh kecil yang cukup berbakat ini baru sahaja menimang cahaya mata kedua baru-baru ini. Dikurniakan anak perempuan, Nad Zainal atau mesra disapa Nanad serta suami menamakan anak mereka Budi Kalsom.

Nanad rajin berkongsi kisah keluarga dan aktiviti seni menerusi laman instagramnya. Termasuklah juga gambar dan video gelagat anak sulungnya Yem sebelum ini. Namun, jarang sekali pelakon wanita terbaik ini berkongsikan wajah ibu bapanya menerusi media sosial.

Untuk pengetahuan peminat Nanad, dia merupakan anak tunggal dalam keluarga.
Terbaru, Nanad memuat naik sekeping gambar anaknya Yem yang nampak cerita dan gembira di samping atuk dan neneknya yang memangku si kecil Budi Kalsom.

Menerusi gambar tersebut, Nanad berseloroh meminta ayahnya bertabah kerana tangan Yem menutupi wajahnya.

“Mohon Tok Pa Bertabah.”

Perkongsian tersebut mendapat perhatian ramai. Rata-rata memuji wajah ibu Nanad yang nampak mudah. Bahkan ramai yang mengatakan wajah Nanad saling tidak tumpah seperti wajah ibunya.

Patutlah Nanad cantik, dia mewarisi kecantikan itu daripada ibunya. Dengan kulit crah serta senyuman manis sebiji muka Nanad. Itu antara pujian yang diberikan oleh warga maya kepada ibu Nanad.


Rasa Tak Adil Untuk Keluarga, Aamir Khan Pilih Rehat Lepas 35 Tahun Kerja Tak Henti!

Siapa sahaja yang tidak mengenali watak utama dalam filem legend, Mann, siapa lagi kalau bukan Bintang Bollywood Aamir Khan!

Baru-baru ini, Aamir hadir dalam sebuah acara yang dianjurkan oleh salah seorang teman baiknya, di Delhi, India.

Dalam acara yang dihadirinya itu, Aamir sempat berkongsi mengenai karier dan perancangan masa depannya.

Salah satunya, pesohor itu mengatakan akan mengambil cuti panjang dari dunia seni.

“Apabila saya bekerja sebagai pelakon filem, saya terlepas banyak perkara dalam hidup saya.

“Sepatutnya saya akan terbabit dengan sebuah karya selepas filem Laal Singh Chaddha selesai.

“Tajuknya Champions. Skrip sangat menarik dan ia sebuah naskhah yang baik. Tapi saya memutuskan untuk berehat.

“Saya mahu menghabiskan masa bersama ibu, keluarga dan anak anak saya,” ujar Aamir Khan seperti dilaporkan Hindustan Times.

Meski demikian, pelakon yang turut membintangi filem 3 Idiots ini mengatakan syarikat miliknya, Aamir Khan Productions akan bekerjasama dengan Sony Pictures International Productions, India, dan 200NotOut Productions selaku penerbit filem Champions.

Menyambung bicara tentang rencana ‘percutiannya’, Aamir mengaku ia akan menjadi rehat pertamanya selepas 35 tahun bekerja tanpa henti.

“Saya rasa telah bekerja tanpa henti selama 35 tahun dan hanya memberi fokus terhadap kerja selama ini.

“Saya rasa sikap ini tidak adil untuk orang terdekat saya. Jadi kali ini saya mahu menghabiskan masa bersama mereka dan melalui pengalaman hidup yang berbeza.

“Saya tidak sabar menanti tahun, terutama apabila mengingatkan diri tidak akan bekerja sebagai pelaaku seni selama setengah tahun,” tambahnya lagi.

Sementara itu, untuk tahun ini, wajah bintang berusia 57 tahun itu akan kelihatan sebagai cameo menerusi filam Iakonan Kajol, Salaam Venky yang dijadualkan tayang bulan depan.


“Terkejut, Gemuruh, Lembik Lutut.  Nak Nangis Pun Ada.” Raja Sehari Terharu Dapat Bergambar Bersama Agong, Permaisuri

Beruntung pasangan pengantin yang sedang ‘outdoor shooting’ ini. Agong dan Permaisuri turun dan bergambar sekali dengan mereka.

Siap dapat sumbangan lagi daripada tuanku. Inilah yang dikatakan sultan berjiwa rakyat.

Coretan kisah manis yg berlaku petang td..tengah jalankan photoshoot utk pengantin baru kat atas jalan (nak ke terowong tanah sungai lembing) utk bhgian akhir..

Tiba² kitorang berempat didatangi sebuah kereta mewah warna putih (berhenti betul2 depan pengantin dulu mula2)..

Aku sangkakan DYMM Tuanku Tengku Hassanal yg dtg melawat sungai lembing..pastu kereta tu mari kedepan ke aku plak siap tingkap bhgian penumpang tu dibuka..

Masa tu jantung aku rasa nak tercabut sebab bhgian penumpang tu rupanya KDYMM Raja Permaisuri Agong dan pemandu pulak KDYMM Raja Agong tu sendiri..

Dengan bersahaja Tuanku Permaisuri celoteh ckp Kat aku “moh kita bergambar sama2 Kat atas”..aku punya perasaan xtahu nak cakap..semua bercampur.. “terkejut, gemuruh, lembik lutut, nak nangis pun Ada” 😂😂..

Sampai kt kawasan photoshoot atas bukit yg Mana tadi cuma kitorang berempat je..nahh sekarang penuhhh dgn pengiring istana termasuk sekali dgn Baginda Tuanku berdua Dan anakanda mereka.

Masa tengah nak ambik gambar tu aku memang tengah rasa lemah lutut gila2 smpai nak bernafas pun tersekat 😭..dah la pekerja istana tu siap ckp lagi.. “hah ambik gambar tu elok2 ye..” (nada x serius pun cuma saja bergurau dgn aku sebab mmg nampak ketara tangan aku menggigil2 nak ambik gambar 😂😂😂😂)..

Tiba² jgk masa tu Tuanku Permaisuri bergurau ckp dekat aku “hahh photographer asyik sebut 1 2 3 aje dr td” smbil ketawa comel 😍..terus hilang aku punya gemuruh (serius mcm gaya mak2 bergurau dgn anak)..😂..

Selesai je bergambar sempat baginda Tuanku berdua beri ucapan tahniah dekat pasangan pengantin siap dgn “tangan berisi tau”..

Kemudian Baginda Tuanku Agong tarik tangan aku untuk aku pulak bergambar dgn dia..Masa tu jantung aku sekali lg rasa nak tercabut 🤣🤣..sempat jgk Baginda Tuanku Tanya soalan aku berasal mana..

Sah2 la Tuanku kenal dgn kampung aku..selalu datang kot sebelum jd Agong 😊😊..hehehe..kenangan yg takkan aku lupakan sampai bila2..

Akhir kata patik sebagai rakyat biasa berdoa semoga Allah panjangkan usia Tuanku berdua..dan diberikan kesihatan yg baik sepanjang pemerintahan..Amiinn..

Maaf kalau penulisan aku tak berapa formal Dan hasil gambar yg amartur..patik cuma photographer biasa2 je heee..😆


Siapkan Bekal Untuk Anak, Sangup Bangun 4 Pagi. Netizen Puji Ozlynn & Inilah Antara Pengorbanan Mak-mak!

Seorang ibu sanggup berkorban masa dan tenaganya demi anak-anak yang tersayang. Meskipun terpaksa bangun seawal 4.00 pagi sekali pun, akan diusahakan demi memenuhi keinginan anak untuk membawa bekal makanan ke sekolah.

Yakinlah bukan itu sahaja pengorbanan yang kerap dilakukan oleh seorang ibu, malah tidak dinafikan kita lebih sanggup berlapar asalkan anak-anak kenyang perutnya, begitu juga akan dahulukan keperluan anak-anak daripada membeli keperluan untuk diri sendiri.

Begitulah hati nurani seorang ibu, seperti pelakon yang juga merupakan ibu kepada enam orang cahayamata ini, Ozlynn sanggup berkorban bangun seawal 4.00 pagi demi menyiapkan bekal dengan menu permintaan anaknya untuk dibawa kesekolah.

Sanggup Bangun 4 Pagi, Siapkan Bekal!

Seperti umum mengetahui Ozlynn dan suaminya Johan sering dilihat berkongsi kisah keluarga di Instagram. Malah tidak keterlaluan dikatakan pasangan ini sering dijadikan inspirasi dalam mendidik anak-anak dan hubungan baik dalam keluarga oleh wargamaya.

Meskipun kita ketahui pasangan ini sibuk dengan tugas harian namun dalam hal membina keluarga bahagia menjadi keutamaan.

Terbaharu perkongsian Ozlynn tentang bekal yang disediakan untuk anaknya yang begitu teringin makan Nasi Lemak Lauk Sambal Udang menjadi perhatian.

Walaupun terpaksa bangun seawal 4.00 pagi namun itu tidak mematahkan semangatnya untuk menyediakan menu yang diingini oleh anak demi memenuhi impian orang yang disayangi.

“Bila anak kau mintak bekal nasi lemak sambal udang pepagi.. 4am mak kau bangun nak.. sebab 5.40am kena keluar pegi mencari rezeki.. ni la pengorbanan setiap ibu-ibu.

“Tak kisah la mak yang berkerjaya ataupun surirumahtangga.. jangan pandang remeh tanggungjawab seorang ibu..

“Baru tau macam mana penatnya arwah mak dulu sediakan makan kami 8 beradik.. patut la mak setiap kali sebelum pergi rumah sedara atau memane la mesti sumbat kita orang makan dulu.. supaya kita orang behave dekat rumah orang dan sentiasa bersyukur dengan setiap rezeki yang ada depan mata.. sekalipun biskut kosong celup air suam..

“Tak  lupa juga buat anak-anak yang ambil bahagian menjaga kedua orang tua, ataupun yang mengambil alih tanggungjwp mak ayah yang telah tiada dan menjaga adik beradik.. termasuk juga single mom or single dad!! Semoga Allah melindungi kita semua dan diberikan kesihatan yang baik buat kita semua supaya kita dapat berkhidmat untuk orang yang dikasihi.. Amin,” kongsi Ozlynn.

Meninjau diruangan komen ramai yang memuji dan terinspirasi dengan perkongsian Ozlynn, betapa seorang ibu sanggup berkorban menyediakan menu meskipun terpaksa bangun awal. Bahkan menu yang disediakan juga nampak cukup menyelerakan dan mendapat pujian netizen.


Cikgu Ni Ada 6 Tip Untuk Anak Happy &  Mama Cool Di Hari Pertama Ke Tadika!

Tentunya ibu bapa yang pertama kali ingin menghantar anak ke sokolah tadika akan berasa berdebar bukan?

Lebih-lebih lagi kita sebagai ibu bapa merasakan anak-anak yang berumur 5 atau 6 tahun ini masih kecil lagi dan tidak pandai mengurus diri.

Bermacam-macam persoalan berlegar difikiran, adakah anak kecil kita boleh membiasakan diri di hari pertama di sekolah nanti?  Mungkin menangis ke dia hari Selasa nanti? atau Seronokkah dapat jumpa kawan-kawan seusia?

Walau apa pun keadaan dan situasinya nanti,  kita sebagai ibu bapa perlu juga persiapkan minda dan hati agar ‘bertabah’  untuk meninggalkan anak-anak di sekolah.

Di sini disertakan tip bermanfaat daripada Cikgu Ashikin Hashim,  Genius Aulad Saujana Utama.

Tip Anak Happy, Mama Cool di hari pertama di tadika.

1. Set Minda
Mengapa kita sekolahkan anak kita di tadika? Tak wajib pun kan? Ya. Sebab kita mahukan yang terbaik untuk anak kita. Kita nak dia belajar mengenali dunia luar. Kita nak anak kita happy. Kita bukan nak pressure anak kita. Jadi, jangan memaksa tetapi memujuk dan menggalakkan. Jika anda merasakan anak tidak bersedia, tiada masalah untuk withdraw tapi tunggu dulu. Baca sampai habis. Jangan withdraw selagi anda tak buat semua tip ini.

2. Konsisten dan sabar.
Jika anak anda menangis pada hari pertama sekolah bukan bermaksud anak anda tak bersedia. Bukan juga bermaksud dia tak suka sekolah berkenaan. Bukan juga bermakna anda ibu ayah yang tidak bagus.

Tidak salah anak menangis pada hari pertamanya. Pujuk anak dengan baik dan berikan kata-kata semangat buat anak. Anak juga seperti kita. Kita akan rasa janggal di tempat baru. Kita juga akan rasa takut jika berpisah. Begitu juga anak kita.

Konsisten dengan rutin baru ini. Bangun pagi seperti biasa dan tetap ke sekolah seperti yang dijadualkan. Setiap anak berbeza penerimaan mereka.

Ada yang cepat membiasakan diri tapi ada juga yang memakan masa. Mengikut pengalaman saya paling lama anak akan cuba sesuaikan diri adalah dalam masa sebulan. Tapi sesetengahnya ada yang mengambil masa yang lebih lama.Jadi bersabarlah.

3. Sentiasa berkomunikasi dengan guru. Jika anak menangis, berkongsilah perasaan anda dengan guru anak anda. Guru yang professional dan berpengalaman akan sentiasa menenangkan dan memberi jaminan bahawa anak anda akan OK.

Tidak salah jika anda bertanya tentang keadaan anak dan guru akan menjawab dengan baik. Cumanya anda kena bersabar jika guru mengambil masa untuk menjawab soalan di whatsapp. Jika telefon, gunakan masa selepas waktu belajar. Anak anda adalah keutamaan guru pada waktu pembelajaran, bukan menjawab telefon dan mesej melainkan perkara penting.

4. Perlu kah tunggu anak depan kelas? Bagi saya cukup memberikan pelukan dan ciuman dan lambaian. Kemudian anda pergilah dating dengan husband biar kami jaga anak anda. Hehee. Berilah kepercayaan kepada kami dan yakinlah anak anda berada di dalam tangan pendidik yang berpengalaman. Nak tunggu juga? 15 minit sudah cukup.

5. Jika anak mengamuk berguling? Baik. Cuba pujuk dulu. Biasanya memang guru akan bantu. Sekali lagi berikan kepercayaan kepada guru untuk mengendalikan anak anda. InshaAllah lama-lama anak akan ok bila dia tengok eh selamat rupanya saya di sini. Eh best rupanya. Eh ada kawan rupanya hehehe.

6. Peranan selepas sekolah. Tugas kita ketika selepas sekolah adalah amat penting. Bila di rumah berbuallah dengan anak tentang sekolahnya atau kenangan anda bersekolah dulu. Katakan bahawa esok kita akan ke sekolah lagi. Mama nak Wafa senyum. Nanti jumpa kawan. Dapat main dengan kawan. Tidur awal semoga mood anak nanti baik. Tak mengamuk sebab tak cukup tidur.

Percayalah kata-kata ini: Mama yang cool akan menjadikan anak lebih happy dan tenang.

Tenang-tenang sahaja Mama. Anak anda pasti akan ok. Doa banyak-banyak kepada Allah mudahan Allah mudahkan perjalanan anak kita yang baru sekolah ini. Selalu sebarkan positive vibes kepada anak agar anak dan kita lebih tenang.

Nota:

Semoga tip dan perkongsian ini bermanfaat untuk semua.

sumber : Ashikin Hashim
Genius Aulad Saujana Utama


Terserlah Wajah Kebahagiaan! Mizz Nina Kongsi Detik Indah Jelajah 4 Negara Bersama Suami

Sebelum ini bekas penyanyi dan juga aktivis, Mizz Nina mengumumkan bahawa dia telah  ijab kabul dengan penyanyi rap berdarah kacukan Maghribi-Amerika Syarikat, Essam Muhammad berlangsung secara tertutup di luar negara pada suku tahun kedua tahun ini.

Baru-baru ini, Mizz Nina telah memuat naik beberapa video bersama suami tersayang, ketika mengunjungi lokasi bulan madu di Santorini, Greece.

Pemilik nama Shazrina Azman mendedahkan beliau dan Essam telah mengunjungi banyak negara.

“Apabila anda membiarkan hati berusaha untuk mencari kedamaian, kesyukuran dan kepuasan, setiap saat dihabiskan dengan bermanfaat.

“Masa berlalu tetapi tanpa penyesalan kerana anda melakukan sesuatu dengan niat untuk menggembirakan ALLAH dan itu akan sentiasa khayr (lebih baik).

“Alhamdulillah, saya rasa bersyukur dan bertuah kerana dapat menjelajah dunia bersama suami tercinta.

“Kami kunjungi empat negara dan enam bandar dalam masa dua minggu. Reel ini,adalah rakaman hari i yang kami habiskan di Istanbul, Turkiye.

“Suami (Essam) memberi kejutan dengan membawa saya ke lokasi rahsia di atas bumbung dengan pemandangan indah 360 darjah bandar dan Selat Bosporus,” titipnya.

Menurut Mizz Nina, ia juga adalah lokasi Essam merakam videonya, On the Road pada 2021.

Tidak hanya mengunjungi semata-mata, Mizz Nina dan Essam melakukan pelbagai aktiviti santai dan berlibur.

Di sana beliau meluangkan masa menunggang basikal elektrik meneroka bandar.

Lebih istimewa lagi, ini adalah pertama kali mereka menyambut hari raya sebagai suami isteri.

Beliau dan Essam meluangkan masa mengunjungi masjid pada hari raya pertama baru-baru ini.

Jelasnya, menunjukkan kasih kepada orang yang dicintai bukan sesuatu yang keterlaluan. Berjalan dan mengembara bersama memupuk kasih sayang.

“Tidak bermakna perlu mengembara beribu batu jauhnya, kadangkala anda hanya perlu meneroka di sekitar bandar sendiri atau bandar berdekatan di negara sendiri.

“Melancong adalah sunah kerana dengannya kita akan belajar tentang budaya lain di dunia. Ia juga yang membuatkan kita memahami diri dan orang lain.

“Wahai manusia! Sesungguhnya Kami telah menciptakan kamu dari seorang lelaki dan seorang perempuan dan menjadikan kamu berbangsa-bangsa dan bersuku-suku supaya kamu berkenal-kenalan.

”Sesungguhnya orang yang paling mulia di antara kamu di sisi ALLAH ialah orang yang paling bertakwa di antara kamu. Sesungguhnya ALLAH Maha Mengetahui lagi Maha Mengenali.” (41:13),” titip Mizz Nina.

Meninjau di ruangan komen, rata-rata turut perasan wajah Mizz Nina yang kelihatan sangat berseri dan gembira. Malah, mereka juga tidak melepaskan peluang untuk meninggalkan doa buat pasangan baharu ini.

Terdahulu, Mizz Nina mengumumkan akan mengadakan majlis resepsi perkahwinannya di ibu negara.

Pada Ogos tahun lalu, Nina mengejutkan ramai apabila mengesahkan sudah bercerai dengan vokalis kumpulan Hujan, Noh Salleh selepas 11 tahun mendirikan rumah tangga.

Mereka bernikah pada 2 Julai 2011 namun tidak dikurniakan cahaya mata.

Namun, pada Mac 2022, beliau dan Noh mengumumkan kehadiran anak angkat lelaki mereka yang diberi nama Musa.

Sumber: Instagram @officilmizznina


Kematian Yang Dicemburi, Jumpa Kucing Lapar Akan Berhenti Beri Makan Walau Duit Tak Ada

Begitu juga dengan kisah ini menjadi iktibar buat kita semua bahawa berbuat baik dengan haiwan termasuk kucing yang juga merupakan haiwan kesayangan  Rasullullah SAW menjadi hidup insan itu dirahmati ketika hidup atau selepas mati.

Pernah tak apabila menerima berita kematian insan yang bukan ahli keluarga kita, malah dia juga bukannya orang terkenal ketika hayatnya, namun kematiannya didoakan serta ditangisi orang ramai. Bahkan ketika sakitnya segala urusannya dipermudahkan.

Lantaran berbuat baik kepada si bulus, kematiannya  Itulah antara ciri-ciri kematian yang dicemburui manusia yang menjadi saksi kebaikan insan itu ketika hayatnya di dunia.

KEMATIAN YANG DIRAHMATI

Bismillah…
AMAL YANG MANA AKAN DITERIMA?
Usai solat subuh berjemaah dimasjid pagi tadi, Tuan Imam mengumumkan ada jenazah lelaki untuk disembahyangkan.

Lebih kurang 400 orang jemaah sudi untuk menghadiahkan ole-ole terakhir buat jenazah tersebut. Lepas doa, rupanya ibunda arwah solat disebelah ibu dan kami berpelukan, sama-sama bersedih dengan pemergian arwah berpindah kealam seterusnya.

Melalui penceritaan ibu arwah Maryam Daud, urusan anaknya sangat dipermudahkan Allah dari hari pertama masuk hospital di Hospital Queen Elizabeth, Kota Kinabalu hinggalah naik pesawat dan dibawa jenazahnya ke masjid untuk disempurnakan.

Meninggal asbab cancer usus stage 4 pada jam 2.00 pagi semalam. Malam tadi jam 9 lebih dah sampai di KLIA terus dibawa ke masjid.

Kebetulan ibunya dan arwah pergi berdua ke Sabah untuk menziarahi kakaknya di Tuaran, Sabah tapi sesampai disana, arwah jatuh sakit dan dimasukkan ke hospital Tuaran sebelum dipindahkan ke Hospital Queen Elizabeth.

Cerita ibunya,hanya beliau bersama arwah berada diKK kerana kakaknya tak dapat bersama sebab anaknya juga admitted di Hospital Tuaran.

Walaupun berada seorang diri di Hospital Queen Elizabeth menjaga arwah yang sedang sakit, namun ramai yang membantu beliau disana. Ada seorang hamba Allah, hampir setiap hari menghantar makanan padanya semasa beliau menjaga anaknya diwad.

Jiran sebelah katil arwah yang berbangsa tionghua juga, jika turun kebawah membeli makanan, pasti ada sebungkus makanan dan minuman yang dibelikan untuknya. Tak pernah kenal pun dengan mereka yang membantu. Subhanallah… bantuan Allah dimana-mana.

Ibu bertanya apakah amal baik arwah padanya, kata Mak Yam,”Arwah dah lama sakit tapi dia tak pernah mengeluh dengan kesakitannya dan tak tahu pun dia ada cancer sehingga doktor sahkan selepas ujian ct scan.

Dan satu perangainya yang Mak Yam tahu, walaupun adakala dia tak mampu bekerja dan tiada pekerjaan, dalam motornya pasti ada sebungkus makanan kucing.

Dimana sahaja dia jumpa kucing kelaparan, pasti dia berhenti dan beri kucing tu makan”. Allahu Akbar… tersentap dan insaf rasa hati ini. Kita kadang kucing masuk rumah pun kita kejar separuh nyawa, siap libas lagi… huhuhu…

Astaghfirullahal’azim… Arwah ni kadang nak makan pun tak ada duit tapi tetap sedekah pada makhluk yang bernama kucing.

Kematiannya disaat masih ada seorang ibu dan ayah yang boleh mengampunkan segala dosa-dosanya, disolatkan lebih dari 40 orang jemaah, ramai saudara jauh dan dekat hadir walaupun dipagi hujan gerimis, masih ramai yang terbuka hati untuk datang, tanda arwah seorang yang disenangi ramai.

Damai dan tenanglah disana wahai Tuan Faisal Abdul Wahid… tiada lagi kesakitan yang hendak ditanggung dan semoga lena mu enak sekali sementara menunggu hari dibangkitkan. Buat kami disini, masih ada peluang untuk bertaubat dan membetulkan segala kesilapan dan terus berusaha berbuat amal kebajikan.

Kita tak tahu amal yang mana yang Allah terima… entah amal ibadah, amal kebaikan, amal sedekah, amal yang sedikit tapi paling ikhlas dan tidak mengharapkan pembalasan dariNya namun Allah itu maha sempurna, maha bijaksana, maha pengasih dan maha penyayang. Maha pengampun lagi maha mengasihani.

Mohonlah petunjuk dan hidayah padaNya setiap saat dan ketika agar kematian yang bakal dihadapi dalam keadaan khusnul khotimah. Amin.

Semoga kisah ini menjadi iktibar buat kita semua supaya hidup menjadi muslim yang baik kepada manusia dan haiwan tanpa berkira.


“Pemergian sangat indah, Ketika Solat, Malam Jumaat  27 Ramadan. Insan Terpilih.” Ayah Sharifah Zarina Meninggal Dunia

Penyanyi, Sharifah Zarina berkongsi khabar duka selepas memaklumkan bapanya telah menghembuskan nafasnya yang terakhir pada malam Khamis.

Khabar Duka tersebut dikongsikan sendiri oleh Zarina menerusi laman Instagramnya.

Dia yang tidak dapat menahan sebak memberitahu, bapanya itu meningal dunia ketika di masjid untuk menunaikan solat Isyak dan taraweh secara berjemaah.

“Assalamualaikum, saya baru dapat khabar berita daripada Kuching, ayahanda saya, Wan Hasan Syed Jamil Alqadiri Aijilani telah kembali ke rahmatullah sebentar tadi ketika berada di masjid sewaktu ingin menunaikan solat Isyak dan tarawih.

“Dia rebah pada solat sunat Isyak. Waktu itu nadi ada lagi. Tapi belum sempat ambulans sampai ayah sudah meninggal.

“Ayah ada penyakit darah tinggi. Tapi dia pandai kawal dan ubat sentiasa makan. Dia juga tak pernah dimasukkan hospital,” katanya lagi.

Menurutnya lagi, kali terakhir berjumpa bapanya pada Februari lalu dan mesej mengenai Lailatul Qadar adalah perbualan terakhir mereka yang dihantar bapanya di kumpulan (Grup) WhatsApp, petang semalam.

“Pada Februari lalu saya ada balik kampung. Tak sangka itu pertemuan terakhir kami. Petang semalam dia berkongsi mengenai Lailatul Qadar di Grup WhatsApp. Kawan-kawan ayah cakap dia juga hantar di banyak grup mesej dan secara peribadi.

“Malah, ayah siap minta maaf pada kawan-kawan, dia cakap mungkin ini Ramadan terakhir buat dirinya. Saya ingat lagi, dia selalu cakap pada kami adik beradik, dalam solat minta doa supaya mati dalam keadaan mudah, di tempat baik dan malam Jumaat.

“Alhamdulillah, ayah dapat semua itu. Dia meninggal menjadi buah mulut orang. Dia banggakan kami pada saat akhir. Kalau nak tahu, dia sangat istiqomah dalam ibadah. Penat mana dia, tak pernah tinggal solat sunat tahajud,” ujar Zarina lagi.

Dikesempatan itu juga, penyanyi lagu Langit Ke Tujuh ini juga berharap agar semua pihak dapat menitipkan doa buat arwah bapanya itu.


Kisah Benar Anak Yang Keputusan Exam  Teruk, Tetapi Pegang Jawatan Hebat Bila Dah Besar. Sungguh Motivasi Perkongsian Ini!

Setiap ibu bapa nak anak yang hebat dan pintar dengan mendapat keputusan exam yang baik di sekolah. Namun semua ini tidak menjanjikan anak ini akan hebat apabila dewasa nanti.

IBU BAPA YANG ACAH-ACAH GOOD..

Acah-acah good la kebanyakan ibu bapa sekarang ni. Padahal dia dulu pun malas belajar gak. ?

Mohon ibu bapa jangan nak berdrama sangat bila tengok result anak nanti. Tak perlu terlalu gembira atau terlalu berduka dengan keputusan exam anak-anak.

Zaman sekarang keputusan UPSR, PT3 hatta SPM tak menentukan kejayaan sesiapa di masa depan.

Malulah jika anak anda mendapat straight A dan anda membandingkan kejayaan anak anda dengan anak-anak lain yang belum berjaya.

Malulah juga jika anak anda belum berjaya dan anda membiarkan diri kecewa seolah-olah tiada lagi esok dan lusa.

Jika anak anda bersedih, beritahu mereka kisah benar ini….

Ceritakan pada mereka bahawa akak ada kenal seorang budak kampung yang comot dan suka panjat pokok. Mainannya masa kecik cuma mandi selut dan pondok-pondok. UPSR nya cuma 2A 1B 1C… PMR nya cuma 2A dengan bilangan C dan D yang banyak. Rekod ujian lisan PMR TH (tidak hadir) sebab salah tengok jadual. Blur betul budak ni.

Tapi… Hari ini budak tu memegang jawatan Manager dan memiliki aset bernilai 7 angka. Purata pendapatan bulanan budak itu adalah 5 angka sebulan dan mempunyai keluarga yang sangat bahagia.

Akak juga kenal seorang budak yang tak ada A langsung dalam UPSR, PMR nya pula semua B dan C. Budak ini adalah anak estate dan hanya berselipar lain-lain kaler. Beliau hanya mengenal dan pandai menulis ABC senget-senget ketika di darjah 2.

Hari ini budak itu merupakan seorang top Management di sebuah syarikat besar dan mempunyai pemandu peribadi. Budak itu kini merupakan pemilik aset bernilai 7 hingga 8 angka dan gaji serta simpanan bulanan beliau adalah 5 angka setiap bulan. Kini budak busuk yang tak dipandang sesiapa mempunyai anak yang pintar dan berkhidmat dengan cemerlang kepada masyarakat.

So, masih lagi nak kecewa dengan pencapaian anak anda setakat dalam UPSR?

Cukuplah…

Berhentilah memberi tekanan dan riak kecewa kepada anak-anak. Senyum dan usaplah mereka dengan penuh kasih. Cium dan peluklah mereka. Beritahu mereka betapa bangganya anda memiliki mereka.

Ingatkan diri anda suami isteri bahawa anak-anak bukan trofi yang perlu dijulang. Anak-anak juga bukan bahan recycle yang perlu dilabel samada berguna atau tidak.

Di zaman petrol digelar emas hitam, cemerlang academik bukan penentu cemerlang masa segala-gala.. Cukup-cukuplah berdrama Korea..

Teruskan menyintai anak-anak tanpa terma dan menyokong setiap jatuh bangun mereka. Jika anda tidak menyayangi anak-anak anda 100%, siapa lagi yang sudi menyayangi mereka sepenuhnya?

Teruskan usaha untuk memberikan mereka aura positive. Insya’allah jika berserta usaha dan doa ibu bapa, sesiapa saja mampu berjaya dalam kehidupan.. Dan yakinlah bahawa Allah adalah sebaik-baik perancang. Bersangka baiklah…

Ala… Mudah je.

Kita dulu pun belajar ntah apa-apa gak. Yang penting jaga akhlak, jaga agama. Jangan esok-esok songlap duit pusaka atau tipu keuntungan pelaburan kawan. Ni contoh orang bijak tapi menempah tiket ke neraka.

Kalau belajar pandai tapi akhlak tak de, esok-esok jadi orang kaya yang bodoh. Sombong macam syaiton. Tayang harta, bongkak angkuh dan membuatkan orang miskin membenci orang kaya yang berjaya.

Tahun ni anak gadis akak ambik UPSR. Dan tak kisah jika dia akan menang atau kalah dalam perjuangan kali ini sebab dia sentiasa bergelar juara di hati kami.

Selamat berjaya kepada semua calon, STPM, SPM, PT3, UPSR, UPKK, PSRA dan lain-lain. Belajar rajin-rajin, buat yang terbaik dan yang penting jaga akhlak juga agama.

Padahal kita yang hari-hari dipesan suruh jaga kewangan, usahakan beli rumah pertama dan simpan emas pelaburan sebagai pelindung kekayaan pun tak dengar cakap gak. Akaun GAP emas se gram RM172 hengget pun nan hado… Hmmm….

Salam sayang


“Habis Raya Yang Bekerja Masuk Kerja. Tanpa Sedar Menjangkiti Rakan Sekerja,” Pengarah Kesihatan Terengganu Mahu Kluster Kg Matang Jadi Iktibar.

Sikap tidak tidak pematuhan prosedur operasi standard (SOP) yang ditetapkan menjadi punca penularan jangkitan Covid-19 di Terengganu sehingga kluster Kg Matang terbesar di Hulu Terengganu setakat ini.

Pengarah Kesihatan Negeri Terengganu, Dr Nor Azimi Yunus berkata, hasil siasatan menunjukkan adanya rentas negeri sebelum raya. Beliau berharap perkongsian di facebook miliknya mengenai kluster ini menjadi iktibar untuk memutuskan rantaian Covid-19.

KLUSTER KG MATANG

Kluster terbesar di Hulu Terengganu setakat ini. Hasil siasatan menunjukkan adanya rentas negeri sebelum Raya. Ada pula ziarah raya dan kunjung mengunjung melibatkan keluarga besar. Bayangkan 19 dikesan positif dari hanya 2 buah keluarga.
Habis raya yang bekerja masuk kerja. Tanpa sedar menjangkiti rakan sekerja pula. Lebih risau sudah ada jemaah masjid dijangkiti. Akhirnya jangkitan bersambung sambung dan anda boleh sambung sendiri cerita ini…
Kluster Kg Matang telah merebak ke tiga (3) buah Kg iaitu Felcra Bukit Kepah, Kg Tengkawang dan Kg Pulau Kudat dan ianya masih aktif.
Kita rasa tak apa lagi kalau jangkitan dalam famili sahaja sebab pematuhan SOP dalam famili diakui sangat sukar. Namun jika melibatkan beberapa famili, jiran tetangga dan pejabat2 akhirnya merebak hingga ke beberapa buah Kg. Rasa kesal dan nak marah sangat sebenarnya….

Seramai 127 kes positif dikesan dari Kluster ini yang telah merebak hingga ke generasi ke 5. Kontak rapat sahaja seramai 725 orang. Tidak termasuk saringan bersasar yang melibatkan beberapa buah Kg tadi. Masih ada 975 sample sedang menunggu keputusan.
Jika keadaan begini berterusan dan kluster baru tumbuh bagai cendawan bila masa kita boleh kawal semua kluster tu serentak?
Jika keadaan begini berterusan mampu ke kita landaikan lekuk epid dalam masa 2 minggu ini?

Pematuhan SOP

Kisah kisah begini sering saya ceritakan untuk memberi iktibar kepada masyarakat bahawa jika PEMATUHAN SOP dipandang ringan dan berterusan dilanggar ini akibat yang akan kita tanggung. Jika nak buat sesuatu FIKIR ORANG LAIN. JAGA ORANG LAIN. JANGAN FIKIR DIRI KITA SAHAJA
Pagi semalam turun ke HT bermesyuarat dan meninjau aktiviti saringan bersasar yang dibuat di Felcra Bukit Kepah yang sebahagian Kluster Kg Matang.
Baru 10.30 pagi tapi panas sudah membahang. Ceruk Kg begini mana ada dewan beraircond. Petugas kesihatan berpeluh dengan muka merah merang dengan pakaian PPE. Penduduk pun sama juga peluh rejak bawah kanopi. Kanak kanak menangis dicalit hidung.
TOLONG fahami kesusahan KITA SEMUA jika pandemik COVID 19 berterusan begini. JANGAN PENTING DIRI SENDIRI akibatnya orang lain yang terkena mudaratnya.
KAWALAN KENDIRI sangat penting. Jika kita kekal DUDUK RUMAH kecuali ada urusan penting maka kita tidak akan dijangkiti atau menjangkiti orang lain. InsyaAllah. Pencegahan itu sangat lebih baik dari merawat.
TOLONG dengar nasihat kami😔😔


Letak Duit Dalam Kek Jualan. Rupanya Begitu Cara Ibu Anak Sorang Ni Kongsi Rezeki!

Menyentuh bab berkongsi rezeki, nyata terdapat pelbagai cara untuk kita bersedekah. Selain memberi secara langsung wang kepada penerima, ada juga yang melakukan secara kreatif hingga si penerima tidak sedar mendapat sesuatu daripada si pemberi.

Ini seperti mana yang dilakukan oleh pengusaha kek di Kampung Balun, Slim River, Perak ini sejak mula berniaga dua tahun lalu di mana akan berkongsi rezeki bersama pelanggannya dengan cara memasukkan wang di dalam beberapa kek setiap hari.

Auni Aufiyah See Abdullah mengambil pendekatan yang cukup istimewa dan difahamkan tujuannya berbuat demikian adalah untuk berkongsi rezeki dan dalam masa yang sama sebagai cara dirinya menzahirkan penghargaan kepada pelanggannya.

Pun begitu, baru-baru ini usaha ibu kepada seorang anak perempuan ini  mendapat perhatian dan tular di media sosial apabila ramai warganet memuji inisiatifnya itu.

Menurutnya, dia sentiasa percaya yang dalam rezekinya pasti ada rezeki orang lain dan untuk berkongsi, ia tidak semestinya memerlukan nilai besar. Ini sebagaimana memetik perkongsiannya bersama Harian Metro.

“Saya sudah lama buat seperti itu (berkongsi rezeki dalam kek) sejak mula berniaga lagi, tetapi tak pernah buat video dan kongsikan di media sosial. Video yang tular itu adalah perkongsian pertama saya.

“Niat saya bukan mahu menunjuk-nunjuk atau riak tetapi saya hanya mahu berkongsi saja dan tak sangka ia akan tular serta mendapat perhatian ramai,” katanya.

Baca artikel menarik lain di sini:

Auni Aufiyah berkata, secara tidak langsung video itu dapat menyampaikan mesej kepada orang ramai yang berkongsi rezeki boleh dilaksana dalam pelbagai cara dan mengikut kemampuan.

Katanya, tiada hari tertentu untuknya berkongsi rezeki dan biasanya, jika dia menyediakan 100 bekas kek keju mangga, wang akan diletakkan pada 20 ke 30 bekas kek.

“Wang itu saya akan balut dengan plastik dan pastikan ia memang betul-betul bersih kerana saya amat pentingkan aspek kebersihan makanan. Pada mulanya ramai yang sangka saya tak balut duit itu.

“Saya akan meletakkan wang kertas RM50, RM20, RM10 atau RM5 dalam bekas kek itu. Ia seperti kejutan dan siapa yang bertuah akan mendapatnya,” katanya.

Katanya, usaha itu juga menceriakan pelanggan yang tidak pernah jemu menyokongnya dari sejak memulakan perniagaan di rumah dan kini sudah mempunyai kedai kek sendiri serta menggaji 15 pekerja.


“Tolong Ajarkan Anak Supaya Tak Jadi Biadap Dengan Orang Tua…”-Pesan Dr Ni Untuk Ibu Bapa!

Pesan orang dulu-dulu hidup ini biar tak kaya harta tapi kaya budi bahasa. Betapa berbudi bahasa dan beradab itu begitu memberi makna dan tidak boleh dijual beli. Ia sesuatu yang sangat luhur dan terbit daripada hati sanubari seseorang.

Hal ini juga sebagaimana diingatkan oleh Dr Taufik Razif agar kita sebagai ibu ayah perlu mendidik anak lelaki mahu pun anak perempuan agar tahu cara menghormati dan beradab dengan orang tua.

Adab adalah sesuatu yang cukup bernilai dalam hidup seseorang. Lantaran itu, walau setinggi mana pun jawatan yang disandang, sekaya mana pun harta yang dikumpul, jangan pernah bersikap biadap dengan orang tua.

Agar Anak Tahu Beradab

Tolong ajar anak anak supaya tak jadi biadap dengan orang tua.

– Bagitahu anak kita akhlak lebih utama daripada kekayaan harta.

Kekayaan harta tanpa akhlak umpama manusia tanpa hati. Kelihatan gah di luar tetapi dalamnya kosong dan hina.

– Bagitahu anak kita bahawa belajar akhlak itu lebih utama daripada belajar ilmu

Ilmuan dahulukala akan mengajarkan anak anak adab dan akhlak sebelum mengajarkan anak mereka ilmu dan abjad kerana mereka tahu anak anak yang kaya ilmu boleh jadi anak yang biadap bila miskin akhlak

– Bagitahu anak kita bahawa menghormati orang tua adalah tanda kemuliaan jiwa

Mulianya seorang manusia bukan pada harta dan pangkatnya tetapi ianya berada pada sejauh mana kita mampu menghormati sesama kita

“Ya Allah. Jauhkan anak anak kami daripada menjadi biadap dan tak berakhlak dengan orang yang lebih tua daripada mereka”

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Ibu Mentua Mengadu Sakit Lutut, 2 Bahan ‘Hangat’ Tak Terjangka Ni Sangat Melegakan!

Halia sememangnya diakui banyak khasiatnya pada tubuh. Selain sebagai bahan utama dalam membuang angin dalam badan, halia juga mempunyai sifat anti radang yang memberi kelebihan pada tubuh.

Blog syifa.info berkongsi rahsia paling mudah untuk atasi masalah sakit lutut. Bolehlah sarankan pada ibu atau mentua yang alami masalah sakit lutut. Mudah sahaja caranya. Hanya gunakan halia sebagai kuasa utama merawat. Jom cuba.

Kami kongsikan cara merawat sakit lutut menggunakan bahan yang mudah didapati iaitu halia. Halia antara bahan yang berkesan untuk mengurangkan rasa sakit kerana halia mempunyai sifat anti radang.

Bahan-bahan:

Minyak zaitun

Serbuk halia atau halia segar

Caranya:

1. Ambil 2 sudu minyak zaitun dan panaskan selama 4 minit.

2. Masukkan 1 sudu serbuk halia ke dalam mangkuk tersebut.

3. Sapu pada lutut atau sendi yang sakit dan cuci selepas beberapa jam.

Boleh juga balut lutut dengan kain pembalut untuk lebih rasa selesa dan kesannya.

Ada baiknya anda mencuba dahulu kaedah ini. Jika semakin berkurangan bolehlah diulangi lagi sehingga makin pulih. Selamat mencuba.

Sumber: www. syifa.info


Wanita Ini Kongsi Cara DIY Buat Pupur Dan Skrub Wajah Yang Mudah. Boleh Follow.

Semua wanita ingin kelihatan cantik. Walaupun sudah bergelar isteri, wanita tetap ingin kelihatan cantik di hadapan suami.

Selain mendapat rawatan di pusat kecantikkan, para isteri boleh mencuba rawatan secara alami.

Salah satu caranya adalah merawat wajah secara alami dengan menggunakan baking soda, telur, madu, susu tepung, serbuk kunyit dan lemon. Hasil memang superb!

CARA RAWAT MUKA KUSAM KEMBALI SEGAR

Ni nk share skit rutin seminggu dua kali sy. buat D.I.Y mask n scrub dekat rumah. mmg berkesan. yg penting jimat gila  dia blh tegang kn muka. kecutkan jerawat dngn cepat. pudarkan kesan jerawat. lembut kan kulit. putihkan kulit. kulit jd tegang n glowing2 gitu  lpas scrub muka guna baking soda cuba pegang kulit muka. srius rasa licin n lembut.
cerita nya dulu sy ade pakai satu produk ni. mula2 pkai mmg kulit cantik. tapi bila dngr ade bahan kimia, trus berenti pkai. bila berenti pkai hambik ko. jerawat pasir naik. kulit kusam. skrng takut dh nk pkai pape produk. baik buat sndiri. sekurang kurang nye tau la ape bahan yg ade dalam mask n scrub tu kan.

IKUTI CARA PENYEDIAANNYA

Selamat mencuba!


“Kalau Bergaduh Dengan Isteri, Mesti Settle Dulu Sebelum Tidur.” Dato Fazley Kongsi Tip Tangani Masalah Suami Isteri!

Sedangkan lidah lagi tergigit, inikan pula suami isteri kan. Bagi paangan yang sudah mendirikan rumah tangga, takkan dapat lari dari berselisih faham. Ada sahaja benda yang tidak sependapat. Namun kena bijak untuk menanganinya supaya tidak menjejaskan hubungan suami isteri.

Bagi penyanyi dan cef selebriti, Dato Fazley Yaakob, beliau punya cara tersendiri dalam menangani sebarang isu yang melibatkan hubungan bersama isteri. Akuinya, semua masalah diselesaikan sebelum tidur.

Jelas Fazley, dia enggan marah yang terbuku di hati akan melarat dan menjadi lebih besar pada keesokan harinya.
“Konsep kami sebelum tidur mesti berbaik-baik dahulu dan tak boleh bawa marah itu sampai esok pagi. Perasaan marah membuatkan hubungan menjadi tidak selesa dan inilah yang sentiasa diterapkan dalam bersama isteri.
“Malah tidur dalam keadaan marah akan menyebabkan masalah menjadi lebih besar. Kalau berkecil hati pun mesti settle dulu sebelum tidur,” katanya lagi.

Akui Fazley, wanita termasuk isterinya sendiri, Datin Azrene Soraya sukar untuk dipujuk apabila berlaku pergaduhan.
“Ramai isteri kalau merajuk susah nak pujuk terutama apabila berlaku pergaduhan. Bagi kami memang tiada konsep maaf memaafkan, pujuk memujuk sebaliknya kami akan berikan ruang kepada satu sama lain.
“Kalau bersalah cakap, kita akan berpisah selama 30 minit atau sejam dan datang semula untuk menyelesaikannya,” tambah Fazley.

Fazley dan Azrene mendirikan rumah tangga selama 13 tahun dan dikurniakan empat cahaya mata Ahmad Fariedz Shah, Ahmad Fieradz Shah, Ahmad Firudz Shah dan Alayna Selma menjadi penyeri kehidupan mereka.


“Bunga Aku Tak Nak Angkut” Seronok Chef Wan Gurau Dengan Anak Dan Menantu

Mengeratkan hubungan silaturahim sesama keluarga amat digalakkan dalam Islam terutama antara ibu bapa dan anak.

Hari raya waktu yang sangat sesuai bagi seisi keluarga bergembira dan dapat meluangkan masa bersama tak kira di rumah atau di luar.

Walaupun sudah lanjut usia, sifat kelakar yang ada pada chef selebriti, chef Wan yang menyakat anak-anaknya menghiburkan orang ramai.

Menerusi hantaran video yang dimuat naik di laman Instagram, chef Wan kelihatan berseloroh dengan anak perempuannya, Serina Redzuawan dan suaminya pada waktu raya.

Dalam video tersebut kelihatan anak dan menantunya sedang mengemas dan membungkus makanan yang ada di rumah chef Wan untuk dibawa balik.

“Haa.. kau tengok, anak nak balik, anak menantu nak balik.. kau tengok bagi empat biji pelam harumanis kat bapak dia, dapat balik balasan. Kau tengok.

“Bukan nak mengumpat, tengok tu macam-macam,”ujarnya.

Seronok melihat telatah anak beranak ini, chef Wan sempat bergurau dengan Serina dan suami supaya menjaganya kelak jika dia sudah uzur.

“Tak tahulah apa nak jadi sekarang. Kalau esok aku dah tua nyanyuk, tak jaga aku, korang semua (netizen) saksi tau.

“Kalau korang (anak dan menantu) tak jaga aku, tak bagi polis, security, bodyguard, nasib eh, semua saksi, semua ada tau.

“Angkut, angkut, raya dah dapat duit RM10,000 dah. Haa, lagi, kau tengok sampai bulat, tengkuk pun dah tak nampak lagi dah. Angkut, angkut, cukup tu?”selorohnya kepada Serina.

Sementara itu, chef Wan turut berkongsi tentang bagaimana dia dan keluarga menyambut raya.

Sumber: Instagram Chef Wan


Dalam Kepala Isteri Macam-macam Dirisaukan & Sebagai Suami, Buat Ni Untuk Tenangkannya!

Menjalani kehidupan rumah tangga, sedar atau tidak biasanya kita sebagai isteri mudah sangat berasa risau kalau nampak keperluan rumah tidak mencukupi, makan pakai anak tidak sempurna berbanding jika orang lelaki nampak lebih tenang berdepan dengan situasi-situasi tersebut.

Hal ini turut dikongsikan di fb dan sewajarnya suami perlu ambil langkah segera untuk tenangkan isteri dan apa pula tindakan seterusnya yang perlu dilakukan oleh suami. Nak tahu lanjut ini perkongsiannya.

Dalam rumahtangga, yang paling risau tentang semua sewa, bil api air, yuran tuisyen, barang dapur, barang mandi, semua isteri!

Dia takkan tenang dengan melihat telur yang tinggal 2 biji, sardin tinggal 1 tin kecil, beras segenggam tabah, ayam tinggal hati dan kaki.

Jadi, kalau isteri tak tenang dan selalu membebel tentang hal ni, tenang bro!

Tenang ok?

Jangan tendang kerusi lepas tu blah lepak mamak, Jangan marah anak-anak yang tak tahu apa-apa, Jangan juga sepak kaki kawan masa lawan futsal waktu maghrib.

Dalam ujian yang berat dan semakin menaik ni, suami dan isteri perlu selalu bertenang. Kalau sorang hangin, sorang lagi kena dingin. Sorang panas, sorang lagi kena mengawal supaya tak rimas.

Pelan-pelan pegang tangan isteri, ajak dia duduk. Buatkan air pearl cafe, kalau takde, gi beli kat kedai runcit 1.30 sepeket. Kita minum air kosong dah la kalau bajet takde.

Jangan citer duit dulu. Jangan citer hal bil-bil. Jangan citer pampers susu.

Cerita Allah, cerita syukur. Cerita kita ni bahagia masih bersama. Cerita walau pun perit dan sakit, kita ada rumah. Ada kereta, ada motor, ada basikal. Anak-anak sihat. Kita pun sihat. Cuit sikit peha isteri, awak pun cantik je selalu. Lawak la skit. Jangan macam ceramah sangat.

Isteri akan diam. Dia diam je. Takpe, masa tu ajak isteri naik atas rehat. Baringkan dia. Tenangkan dia.

Ajarkan isteri doa ini. Dan kita doakan bersama. Pegang dada isteri,

‘Jadikan hati kami seperti hati wali-wali Allah, yang tak pernah takut dan bimbang dengan hal-hal dunia’.

Lepas isteri tidur, giliran kita bro. Ni part kita.

Bercakaplah dengan Allah. Cakap kita ni suami, kena kuat. Goyang juga tengok Maybank2U ada sepuluh ringgit berbaki. Ngeri rasa.

Luahkan semua pada Allah. Susun strategi. Esok apa kerja boleh buat. Atau esok niat nak buat baik banyak-banyak. Kalau manusia terhibur dengan kita, Allah akan hiburkan kita pula.

Kesusahan itu perlu. Untuk kita dapat rasa hamba. Untuk kita merendah diri.

Biar kita begini hidupnya, tapi kita bahagia bro. Selalu ajak isteri ingatlah Allah.

Selalu ajak anak isteri solat awal, buat baik banyak-banyak, utamakan keluarga dalam segala hal, kurangkan bergaduh dan bertekak, saling berlapang dada. Selamat berjuang Bro!

Jadi suami, baru tahu kenapa Tuhan cipta kita jadi lelaki.


Bawa Anak 5 Bulan Naik Jet Ski Tanpa Jaket Keselamatan, Ria Ricis Teruk Dikecam

Bagi pasangan muda dan sudah memiliki anak, pastinya keterujaan untuk menjalankan aktiviti bersama anak sangat tinggi. Jiwa mereka masih muda dan ingin anak mereka turut serta dalam menjalani aktiviti mereka.

Bagi pasangan yang sukakan aktiviti lasak, ramai dilihat membawa anak mereka walaupun masih belum boleh berjalan untuk turut serta. Ada yang berpandangan agar anak-anak mereka didedahkan dengan aktiviti seperti ini sejak awal lagi bagi membiasakan diri dengan aktiviti lasak sedangkan anak kecil itu masih belum mengerti apa-apa lagi.

Terbaharu, selebriti Indonesia Ria Ricis teruk dikecam netizen yang bimbang akan keselamatan anaknya apabila Ria memuatnaik video bermain jetski.

Umum mengetahui, Ria sememangnya mempunya sifat gila-gila dan merupakan penggemar sukan ekstrem. Baru-baru ini, Ria telah memuatnaik video percutiannya bersama keluarga d sekitar Bali.

Turut dilihat, bayi mereka iaitu Moana dibawa ke pantai dan melakukan aktiviti bersama seperti mandi laut dan bermain jetski.

Pada mulanya, Ria memakaikan jaket keselamatan pada Moana tetapi selepas itu, jaket tersebut dibuka dan Moana di dukung oleh suaminya.

Apa yang menjadi pertikaian adalah keselamatan Moana yang masih kecil dan dilihat kurang sesuai melakukan aktiviti itu. Lebih-lebih lagi, pada satu saat, Ria meminta suaminya menekan pedal minyak agar lebih laju untuk melihat reaksi anaknya itu.

Pelbagai reaksi dari netizen dilontarkan menerusi posting ini. Ada yang berpendapat bahawa usia Moana yang masih 5 bulan masih belum sesuai melakukannya.

Teuku Ryan yang dilihat mengendong dengan hanya sebelah tangan sahaja sambil membawa jetski menjadi pertikaian kerana takut anak kecil itu terlepas dari dakapan.

Kepada ibu bapa terutamanya yang masih muda, mungkin anda teruja dan tidak sabar untuk berkongsi kegemaran dengan anak-anak anda namun haruslah dilihat pada kesesuaian umur mereka dan juga haruslah menitikberatkan faktor keselamatan.

Mungkin pada kita terlihat remeh namun satu yang harus anda ingat adalah ‘Malang tidak Berbau’.

[MESTI BACA]


5 Ciri-Ciri Suami Setia Yang Buatkan Isteri Bahagia. Sweet Sangat

Isteri adalah anugerah dan nikmat istimewa yang diberikan oleh Allah untuk lelaki. Kebanyakan kita apabila bercinta amat romantik namun apabila sudah berkahwin, sifat romantic tersebut semakin padam dan hampir lenyap. Semaikan semula perasaan cinta anda agar hidup suami isteri bertambah dengan nikmat dan kebahagiaan.

Berikut adalah Tips untuk Suami.

1. Berikan bunga atau hadiah istimewa.

Boleh dilakukan pada awal bulan setiap kali menerima gaji. Hantarkannya semasa dia bekerja atau dirumah. Luahkan kasih saying anda. Hadiah dan bunga tidak perlu mahal.

2. Berikan Kad, Surat, Text atau FB message.

Tulis sesuatu yang indah untuk isteri seperti betapa cantiknya dia, rindukan masakannya (walaupun maggi) atau sekadar ucapan terima kasih kerana menjaga dan mendidik zuriat anda.

3. Ringankan beban isteri.

Cinta tidak perlu diluahkan dengan kata-kata. Ia amat bermakna apabila dipraktikkan. Tolong Isteri dengan kerja rumah yang begitu membebankan. Mengambil giliran menjaga anak atau dengan memberikannya sedikit masa (Time Out) masa untuk rehat seketika dari membuat kerja rumah (bagi surirumah sepenuh masa)

4. Luahkan kasih sayang.

Bilakah kali terakhir anda mengucapkan cinta anda kepada isteri? Ucapan ini amat bermakna. Ia sbenarnya memberikan maksud yang luas. Dengan mengucapkan cinta, anda seperti memberikan harapan dan keyakinan kepada isteri dan menguatkan semangat untuknya dalam menghadapi dunia yang penuh dugaan ini.

5. Bawa dia keluar.

Gunakan masa yang ada untuk membawa isteri anda keluar bersiar. Jika ada peluang, lakukan aktiviti bersama-sama seperti menaiki basikal, berjogging, melawat museum atau pameran atau sekadar jalan jalan cari makan.